title: भारतीय स्थापत्यकला

text: शैलियों की दृष्टि से भी मुस्लिम वास्तु के तीन वर्ग हो सकते हैं। पहली दिल्ली शैली, अथवा शहंशाही शैली है, जिसे प्राय: "पठान वास्तु" (1193-1554) कहते हैं (यद्यपि इसके सभी पोषक "पठान" नहीं थे)। इस वर्ग में दिल्ली की कुतुबमीनार (1200), सुल्तान गढ़ी (1231), अल्तमश का मकबरा (1236), अलाई दरवाज़ा (1305), निजामुद्दीन (1320), गयासुद्दीन तुगलक (1325) और फीरोजशाह तुगलक (1388) के मकबरे, कोटला फीरोजशाह (1354-1490), मुबारकशाह का मकबरा (1434), मेरठ की मस्जिद (1505), शेरशाह की मस्जिद (1540-45) सहसराम का शेरशाह का मकबरा (1540-45) और अजमेर का अढ़ाई दिन का झोंपड़ा (1205) आदि उल्लेखनीय हैं।


title: भारतीय स्थापत्यकला

text: दूसरे वर्ग में प्रांतीय शैलियाँ हैं। इनमें पंजाब शैली (1150-1325 ई.); जैसे मुल्तान के श्रकने आलम (1320) और शाहयूसुफ गर्दिजी (1150), तब्रिजी (1276), बहाउलहक (1262) के मकबरे; बंगाल शैली (1203-1573) : जैसे पंडुआ की अदीना मस्जिद (1364), गौर के फतेहखाँ का मकबरा (1657), कदम रसूल (1530), तांतीमारा मस्जिद (1475); गुजरात शैली (1300-1572) : जैसे खंबे (1325), अहमदाबाद (1423), भड़ोच और चमाने (1523) की जामा मस्जिदें, नगीना मस्जिद मकबरा (1525); जौनपुर शैली (1376-1479) : जैसे अटाला मस्जिद (1408), लाल दरवाजा मस्जिद (1450), जामा मस्जिद (1470); मालवा शैली (1405-1569) : जैसे माडू के जहाजमहल (1460), होशंग का मकबरा (1440), जामा मस्जिद (1440), हिंडोला महल (1425), धार की लाट मस्जिद (1405), चंदेरी का बदल महल फाटक (1460), कुशक महल (1445), शहज़ादी का रौजा (1450); दक्षिणी शैली (1347-1617) : जैसे गुलबर्ग की जामा मस्जिद (1367) और हफ्त गुंबज (1378), बीदर का मदरसा (1481), हैदराबाद की चारमीनार (1591) आदि; बीजापुर खानदेश शैली (1425-1660), जैसे बीजापुर के गोलगुंबज (1660), रौजा इब्राहीम (1615) और जामा मस्जिद (1570), थालनेर खानदेश के फारूकी वंश के मकबरे (15 वीं शती); और कश्मीर शैली (15-17 वीं शती) : जैसे श्रीनगर की जामा मस्जिद (1400), शाह हमदन का मकबरा (17 वीं शती) आदि, सम्मिलित हैं।


title: भारतीय स्थापत्यकला

text: तीसरे वर्ग में मुगल शैली आती है, जिसके उत्कृष्टतम नमूने दिल्ली, आगरा, फतेहपुर सीकरी, लखनऊ, लाहौर आदि में किलों, मकबरों, राजमहलों, उद्यान मंडपों आदि के रूप में मौजूद हैं। इसी काल में कला पत्थर से बढ़कर संगमर्मर तक पहुँची और दिल्ली के दीवाने खास, मोती मस्जिद, जामा मस्जिद और आगरा के ताजमहल जैसी विश्वविश्रुत कृतियाँ तैयार हुई।


title: भारतीय स्थापत्यकला

text: अंकोरवाट मंदिर देखें।


title: भारतीय स्थापत्यकला

text: भारतीय कला के उत्कृष्ट नमूने भारत के बाहर श्रीलंका, नेपाल, बरमा, स्याम, जावा, बाली, हिंदचीन और कंबोडिया में भी मिलते हैं। नेपाल के शंभुनाथ, बोधनाथ, मामनाथ मंदिर, लंका में अनुराधापुर का स्तूप और लंकातिलक मंदिर, बरमा के बौद्ध मठ और पगोडा, कंबोडिया में अंकोर के मंदिर, स्याम में बैंकाक के मंदिर, जावा में प्रांबनाम का बिहार, कलासन मंदिर और बोरोबंदर स्तूप आदि हिंदू और बौद्ध वास्तु के व्यपक प्रसार के प्रमाण हैं। जावा में भारतीय संस्कृति के प्रवेश के कुछ प्रमाण 4 वी शती ईसवी के मिलते हैं। वहाँ के अनेक स्मारकों से पता लगता है कि मध्य जावा में 625 से 928 ई. तक वास्तुकला का स्वर्णकाल और पूर्वी जावा में 928 से 1478 ई. तक रजतकाल था।


title: भारतीय स्थापत्यकला

text: सन् 1911 ई. में ब्रिटिश राज्य उन्नति के शिखर पर था। उसी समय दिल्ली दरबार में घोषणा की गई और साम्राज्य की राजधानी के अनुरूप एक नई दिल्ली में और सारे भारत के जिला सदर स्थानों तक में, सुंदर इमारतें बनवाई, जिनमें अनेक कार्यालय भवन, गिरजे और ईसाई कब्रिस्तान कला की दृष्टि से महत्वपूर्ण हैं। सरकारी प्रयास से नई दिल्ली में राजभवन (अब राष्ट्रपति भवन), सचिवालय भवन, संसद् भवन जैसी भव्य इमारतें बनीं, जिनमें पाश्चात्य कला के साथ हिंदू, बौद्ध और मुस्लिम कला का सुखद सम्मिश्रण दिखाई देता है।


title: भारतीय स्थापत्यकला

text: मंदिर वास्तु भी, जो केवल व्यक्तिगत प्रयास से अपना अस्तित्व बनाए रहा, कुछ कुछ इसी दिशा में झुका। मुस्लिम वास्तु के अनुकरण पर अशोककालीन शिलालेखों की प्रथा पुन: प्रतिष्ठित हुई और मंदिरों मे भीतर बाहर, मूर्तियों और चित्रों के साथ लेखों को भी स्थान मिलने लगा। दिल्ली का लक्ष्मीनारायण मंदिर और हिंदू विश्वविद्यालय, वाराणसी, का शिवमंदिर बीसवीं शती के मंदिरवास्तु की उत्कृष्ट कृतियाँ हैं। मंदिरों के अतिरिक्त राजाओं के महल और विद्यालय आदि भी कला को प्रश्रय देते रहे। काशी हिंदू विश्वविद्यालय की सभी इमारतें और वाराणसी का भारतमाता मंदिर, काशी विश्वनाथ की मंदिरोंवाली नगरी में दर्शकों के लिए विशेष आकर्षण के केंद्र हैं। कुशीनगर में बने निर्वाण बिहार, बुद्ध मंदिर और सरकारी विश्रामगृह में बौद्ध कला को पुनर्जीवन मिला है। दिल्ली में लक्ष्मीनारायण मंदिर के साथ भी एक बुद्ध मंदिर है। इस प्रकार किसी शैली विशेष के पति अनाग्रह और उत्कृष्टता के लिए समन्वय 20 वीं शती की विशेषता समझी जा सकती है।


title: भारतीय स्थापत्यकला

text: देखें, शिल्पशास्त्र


title: भारतीय स्थापत्यकला

text: रचयिता , वास्तुवित् , स्थपति , रचनाकार , रचना , स्थापत्य , स्थापत्यशास्त्र , जालरचना , जालस्थापत्य , अतिमानकस्थापत्य , नोय्मन्स्थापत्य , गृहनिर्माणाध्यक्ष , गृहचिन्तक , मेतृ , पेश , सूत्रधार , सूत्रधृक् , सूत्रकर्मकृत् , वास्तुविद्या , निर्माणशिल्प , वास्तुज्ञान , वास्तुकर्मन् , निर्माणिक , सुकर्मन् , देववर्धकि , शब्दमेतृ , कारु , स्थापत्यवेद , वास्तुविद्य , विश्वकारु , विश्वसूत्रधृक् , अन्तरित , विश्वकृत् , सुकर्मन्


title: लोकमहादेवी

text: लोकमहादेवी चालुक्य राजवंश के आठवें राजा विक्रमादित्य २ चालुक्य की पत्नी थीं।


title: अंधकासुर

text: अंधकासुर या अंधक पुराणों में वर्णित एक दैत्य था । विभिन्न पुराणों में कई मत दिए गए हैं। अंधक बड़ा ही शक्तिशाली व शरीर से कुरूप था। अंधक का पालन पोषण असुरराज हिरण्यकशिपु के छोटे भाई हिरण्याक्ष ने किया था। इसका वध भगवान शिव ने भैरवनाथ के रूप में किया था। कई पुराणों और वेदों के अनुसार अंधक भगवान शिव का पुत्र था। परन्तु पुत्र की इच्छा हिरण्याक्ष द्वारा जताने पर भगवान शिव ने वरदान स्वरूप हिरण्याक्ष को अंधक दिया था।


title: अंधकासुर

text: लिंग पुराण अनुसार दैत्य हिरण्याक्ष ने कालाग्नि रुद्र के रूप मे परमेश्वर शिव की घोर तपस्या करके उनसे शिवशंकर जैसे एक पुत्र का वरदान मांगा। भगवान शंकर ने वरदान देकर हिरण्याक्ष को अंधकासुर के रूप मे पुत्र दिया। अंधकासुर बचपन से ही शिव के परम भक्त थे। अंधकासुर ने भगवान शिव की तपस्या कर उनसे से 2000 हाथ, 2000 पांव, 2000 आंखें, 1000 सिरों वाला विकराल स्वरुप प्राप्त किया। अपने पिता हिरण्याक्ष के भगवान विष्णु के वराह अवतार द्वारा वध पश्चात आहात अंधकासुर भगवान शंकर और विष्णु को अपना परम शत्रु मानने लगा। अंधकासुर ने ब्रह्मादेव की तपस्या कर उनसे देवताओं द्वारा न मारे जाने का वर प्राप्त कर लिया।


title: अंधकासुर

text: अंधकासुर ने त्रिलोकी का उपभोग करते हुए इन्द्रलोक को जीत लिया और वह इन्द्र को पीड़ित करने लगा। पद्मपुराण अनुसार राहू-केतु को छोडकर अंधकासुर एकमात्र ऐसा दैत्य था जिसने अमृतपान कर लिया था। अपनी शक्ति और विकराल स्वरुप के कारण यह दैत्य इतना अंधा हो चुका था कि इसे अपने समक्ष कोई दिखाई ही नही देता था। इसी अहं की अन्धता के कारण अंधकासुर माता पार्वती पर भी मोहित हो गया तथा पार्वती को प्राप्त करने का यत्न भी करने लगा तथा इसी प्रयास मे अंधकासुर ने पार्वती रूप धारण करके भगवान शंकर से छल कर उनका वध करने का भी प्रयास किया और उसने भगवान शंकर के सिर पर अपनी गदा से प्रहार कर दिया था।


title: अंधकासुर

text: ना चाहकर भी भगवान शंकर को अंधकासुर से धर्म रक्षार्थ घोर युद्ध करना पड़ा। शास्त्रानुसार अंधकासुर ने देवासुर संग्राम मे इन्द्र को बाहु युद्ध मे परास्त कर दिया। इस पर भगवान शंकर ने युद्ध कर अंधकासुर को परास्त कर उसे अपने त्रिशूल पर लटका दिया। अंधकासुर के हजारों हाथपांव आंखें और अंग आकाश से पृथ्वी पर गिर रहे थे। भयंकर युद्ध मे भगवान शंकर के ललाट से गिरे पसीने से एक विकराल रूपधारी का जन्म हुआ जिसने पृथ्वी पर गिरे अंधकासुर के गिरे रक्त व अंगों को खाना शुरू कर दिया अंधकासुर का रक्त व अंग खाकर ही वो स्वयं अंधकासुर जैसा बन गया परंतु जब वध उपरांत भी अंधकासुर के विकराल रूप की भूख शांत नही हुई तब वह भगवान शंकर के सम्मुख अत्यन्त घोर तपस्या में संलग्न हो गया। तब भोले भंडारी ने उसकी तपस्या से संतुष्ट होकर उसे वरदान देने की इच्छा प्रकट की। तब उस विकराल प्राणी ने शिवशंकर से तीनों लोकों को ग्रस लेने का वरदान प्राप्त किया। वरदान स्वरूप अंधकासुर का विकराल विशाल शरीर अब एक वस्तु का आकार ले चुका था। वह विकराल वस्तु आकाश को अवरुद्ध करती हुई पृथ्वी पर आ गिरि।


title: अंधकासुर

text: तब भयभीत हुए देवता और ब्रह्मा शिव दैत्यों और राक्षसों द्वारा वह स्तंभित कर दी गई। उसे वहीं पर औंधे मुंह गिराकर सभी देवता उस पर विराजमान हो गए। इस प्रकार सभी देवताओं द्वारा उस पर निवास करने के कारण वह वस्तु रूप विकराल पुरुष वास्तुपुरुष नाम से विख्यात हुआ। तब उस दबे हुए वस्तु रूप विकराल पुरुष ने देवताओं से निवेदन कर वरदान प्राप्त किया। ब्रह्मा आदि देवताओं ने उसे वास्तु पुरुष की संज्ञा देकर वरदान दिया। वरदान अनुसार यज्ञ मे विश्वदेव के लिए अंत मे दी गयी आहुति ही वास्तुपुरुष का आहार होगा। तथा वास्तु शांति व यज्ञोत्सव मे भी दी गई आहुति पर वास्तुपुरुष का अधिकार होगा तथा वास्तुपुरुष हर वस्तु मे विधमान रहेगा। निर्माण से जुड़े यज्ञ मे वास्तुपुरुष ही विधमान होंगे तथा तभी से जीवन में शांति के लिए वास्तु पूजा का आरंभ हुआ। इसी प्रकार भगवान शिवशंकर ने पने ही अंशावतार अंधकासुर के वध से वास्तु विज्ञान को जन्म दिया।


title: अंधकासुर

text: शिवपुराण के अनुसार मंदराचल पर्वत पर जब शिव पार्वती विहार कर रहे थे तब पार्वती ने खेल खेल में ही अपने हाथों से शिवजी के नेत्र बन्द कर लिए। ऐसा करने पर चारों ओर भयंकर अंधेरा छा गया। शिवजी के शरीर से पसीने की बूंदे नीचे गिरी और गिरते ही एक बालक प्रकट हुआ,जो बड़ा भयानक रूप का था।


title: अंधकासुर

text: अंधकार में पैदा हुआ था व अंधा था अतः उसका नाम अंधक पड़ा। वही आगे चलकर अंधकासुर कहलाया। 1 संक्षिप्त शिवपुराण गीताप्रेस गोरखपुर


title: जलसंधि

text: जलसंधि (अंग्रेज़ी: , स्ट्रेट) या जलसंयोगी या जलडमरू पानी के ऐसे तंग मार्ग को कहते हैं जो दो बड़े पानी के समूहों को जोड़ता हो और जिसमें से नौकाएँ गुज़रकर एक बड़े जलाशय से दूसरे बड़े जलाशय तक जा सकें। इसका भौगोलिक आकार अक्सर डमरू जैसा होता है, जिसके दो बड़े जलीय भागों के मध्य में जलसंधि होती है, इसलिये इसे जलडमरूमध्य भी कहते हैं। कूटनीतिक दृष्टि से जो भी दो सागरों को जोड़ने वाले किसी जलसंधि क्षेत्र पर क़ब्ज़ा रखता है वह आने-जाने वाले व्यापारिक व सैनिक नाव-यातायात पर नज़र और नियंत्रण रख सकता है। थलसेनाएँ भी जलसंधियों की कम चौड़ाई को पार करके एक स्थान से दूसरे स्थान में प्रवेश करती हैं। इस कारणवश जलसंधियाँ इतिहास में महत्वपूर्ण रहीं हैं और उनपर अंतरराष्ट्रीय खीचातानी हमेशा से जारी रही है। उदाहरण के लिए जिब्राल्टर जलसंधि स्पेन एवं मोरोक्को भूभागों को अलग करती है, व अंध महासागर को भूमध्य सागर से जोड़ती है और इस क्षेत्र पर स्पेन, ब्रिटेन और मोरोक्को में बहुत मजा ले दे रहा है।


title: जलसंधि

text: जिबराल्टर जल संधि -भुमध्य सागर +अटलाँटिक महासागर केरिच जल संधि- काला सागर+ अजोप सागर फास्फोरस जल संधि-मर्मरा सागर+ काला सागर डेविस जल संधि-अटलाँटिक महासागर+आर्कटिक महासागर डोवर जल संधि-इँग्लिश चैनल+उत्तरी सागर


title: थलसन्धि

text: थलसन्धि या भूडमरुमध्य भूमि की एक पतली पट्टी होती है, जो दो बड़ी जलराशियों (अधिकांशतः सागर) को अलग करती है व दो बड़े भूभागों को जोड़ती है। जैसे पनामा भूडमरुमध्य उत्तरी अमरीका को दक्षिणी अमरीका से जोड़ता है एवं अंध महासागर को प्रशांत महासागर से अलग करता है। स्वेज भूडमरुमध्य एशिया को अफ्रीका से जोड़ता है।


title: थलसन्धि

text: यह जलडमरुमध्य का उलटा होता है।


title: पनामा भूडमरुमध्य

text: पनामा भूडमरुमध्य उत्तरी अमरीका को दक्षिणी अमरीका से जोड़ता है एवं अंध महासागर को प्रशांत महासागर से अलग करता है।


title: पत्तदकल स्मारक परिसर

text: पत्तदकल स्मारक परिसर भारत के कर्नाटक राज्य में एक पत्तदकल नामक कस्बे में स्थित है। यह अपने पुरातात्विक महत्व के कारण प्रसिद्ध है। चालुक्य वंश के राजाओं ने सातवीं और आठवीं शताब्दी में यहाँ कई मंदिर बनवाए। एहोल को स्थापत्यकला का विद्यालय माना जाता है, बादामी को महाविद्यालय तो पत्तदकल को विश्वविद्यालय कहा जाता है। यहाँ कुल दस मंदिर हैं, जिनमें एक जैन धर्मशाला भी शामिल है। इन्हें घेरे हुए ढेरों चैत्य, पूजा स्थल एवं कई अपूर्ण आधारशिलाएं हैं। यहाँ चार मंदिर द्रविड़ शैली के हैं, चार नागर शैली के हैं एवं पापनाथ मंदिर मिश्रित शैली का है। पत्तदकल को १९८७ में युनेस्को द्वारा विश्व धरोहर स्थल घोषित किया गया था।


title: पत्तदकल स्मारक परिसर

text: विरुपाक्ष मंदिर यहाँ का सर्वश्रेष्ठ मंदिर है। इसे महाराज विक्रमादित्य द्वितीय की पत्नी लोकमहादेवी ने ७४५ ई. में अपने पति की कांची के पल्लव वंश पर विजय के स्मारक रूप में बनवाया था। यह मंदिर कांची के कैलाशनाथ मंदिर से बहुत मिलता जुलता है। वही मंदिर इस मंदिर की प्रेरणा है। यही विरुपाक्ष मंदिर एल्लोरा में राष्ट्रकूट वंश द्वारा बनवाये गये कैलाशनाथ मंदिर की प्रेरणा बना। इस मंदिर की शिल्पाकृतियों में कुछ प्रमुख हैं लिंगोद्भव, नटराज, रावाणानुग्रह, उग्रनृसिंह, आदि। इसके अलावा संगमेश्वर मंदिर भी काफी आकर्षक है। यह मंदिर अधूरा है। इसे महाराज विजयादित्य सत्याश्रय ने बनवाया था। यहाँ के काशी विश्वनाथ मंदिर को राष्ट्रकूट वंश ने आठवीं शताब्दी में बनवाया था। निकटस्थ ही मल्लिकार्जुन मंदिर है। इसे विक्रमादित्य की द्वितीय रानी त्रिलोकमहादेवी द्वारा ७४५ ई. में बनवाया गया था। यह विरुपाक्ष मंदिर का एक छोटा प्रतिरूप है। गल्गनाथ मंदिर में भगवान शिव को अंधकासुर का मर्दन करते हुए दिखाया गया है। कदासिद्धेश्वर मंदिर में शिव की त्रिशूल धारी मूर्ति है। जम्बुलिंग मंदिर में शिवलिंग स्थापित है। ये सभी नागर शैली में निर्मित हैं।


title: पत्तदकल स्मारक परिसर

text: यहां के जैन मंदिर पत्तदकल-बादामी मार्ग पर स्थित है। ये मयनाखेत के राष्ट्रकूटों द्वारा द्रविड़ शैली में निर्मित हैं। यहां नौवीं शताब्दी के कुछ बहुत ही सुंदर शिल्प के नमूने हैं। इन्हे अमोघवर्षा प्रथम या उसके पुत्र कृष्ण द्वितीय ने बनवाया था। यहां का पापनाथ मंदिर वेसारा शैली में निर्मित है। ६८० ई. में निर्मित यह मंदिर पहले नागर शैली में आरम्भ हुआ था, पर बाद में द्रविड़ शैली में बदला गया। यहां के शिल्प रामायण एवं महाभारत की घटनाओं के बारे में बताते हैं। इस मंदिर में आलमपुर, आंध्र प्रदेश के नवब्रह्म मंदिर की झलक दिखाई देती है। यह मंदिर भी इसी वंश ने बनवाया था।


title: पत्तदकल स्मारक परिसर

text: यहाँ के बहुत से शिल्प अवशेष यहाँ बने प्लेन्स के संग्रहालय तथा शिल्प दीर्घा में सुरक्षित रखे हैं। इन संग्रहालयों का अनुरक्षण भारतीय पुरातत्व सर्वेक्षण विभाग करता है। ये भूतनाथ मंदिर मार्ग पर स्थित हैं। इनके अलावा अन्य महत्त्वपूर्ण स्मारकों में, अखण्ड एकाश्म स्तंभ, नागनाथ मंदिर, चंद्रशेखर मंदिर एवं महाकुटेश्वर मंदिर भी हैं, जिनमें अनेक शिलालेख हैं।


title: सूरज सिंह

text: श्री सूरज सिंह उर्फ सूरजभान सिंह भारत के चौदहवीं लोकसभा के सदस्य हैं वे बिहार के बलिया लोकसभा क्षेत्र से चुनकर आये हैं एवं संसद में लोजपा के प्रतिनिधि हैं।


title: भुइयार

text: भुईयार भारत में निवास करने वाला एक समुदाय अथवा जाति है, जो कि मुख्य रूप से उत्तर प्रदेश, उत्तराखण्ड, बिहार, हरियाणा, दिल्ली, पंजाब, राजस्थान आदि राज्यों में निवास करती है। भुइयार जाति पाकिस्तान और बंगलादेश में भी निवास करती है।


title: भुइयार

text: भुइयार जाति को उच्च न्यायालय, इलाहाबाद के आदेश सं0 1442/25-10-1957 दिनांक 22-05-1957 द्वारा अनुसूचित जाति के रूप में अधिसूचित किया गया है। भुइयार जाति मुख्य रूप से कपड़ा बुनने का कार्य करती थी।


title: बराकर नदी

text: बराकर नदी (Barakar River) भारत के झारखण्ड और पश्चिम बंगाल राज्यों में बहने वाली एक नदी है। यह दामोदर नदी की एक प्रमुख उपनदी है। बराकर नदी छोटा नागपुर पठार में झारखण्ड राज्य के पदमा गाँव में उत्पन्न होती है। लगभग 225 किमी का मार्ग तय कर, अपने दक्षिणी भाग में पश्चिम बंगाल और झारखण्ड की सीमा पर बहती हुई, यह आसनसोल के पश्चिम में स्थित डिशरगढ़ में दामोदर नदी में विलय हो जाती है। बराकर की दो मुख्य उपनदियाँ हैं - उसरी नदी और बरसोती नदी। इनके अतिरिक्त लगभग पन्द्रह अन्य छोटी-बड़ी धाराएँ बराकर में विलय होती हैं।


title: कुमारधुबी

text: कुमारधुबी (Kumardubi) भारत के झारखण्ड राज्य के धनबाद ज़िले में स्थित एक गाँव है। यहाँ एक रेल स्टेशन भी है।


title: नन्दन नीलेकणि

text: नंदन नीलेकणि इन्फोसिस के सह अध्यक्ष और संस्थापक सदस्यों में से एक हैं। 24 अगस्त 2017 को इन्फोसिस के गैर-कार्यकारी अध्यक्ष के तौर पे आर शेषशायी और रवि वेंकटेशन की जगह ली, जो की बोर्ड के सह-अध्यक्ष थे। विशाल सिक्का के बाहर निकलने के बाद, नीलेकणी को बोर्ड के गैर-कार्यकारी अध्यक्ष के रूप में नियुक्त किया गया था। वह भारतीय विशिष्ट पहचान प्राधिकरण (यूआईडीएआई) के अध्यक्ष थे[https://web.archive.org/web/20100501011445/http://hindi.economictimes.indiatimes.com/articleshow/5863826.cms [१]]। इंफोसिस में एक सफल कैरियर के बाद, उन्होंने भारत सरकार की प्रौद्योगिकी समिति, TAGUP का नेतृत्व किया। वह भारतीय राष्ट्रीय कांग्रेस के सदस्य हैं, लेकिन 2019 तक राजनीति में सक्रिय नहीं हैं।


title: नन्दन नीलेकणि

text: नंदन नीलेकणी का जन्म 2 जून 1955 को बैंगलोर, कर्नाटक में हुआ था। उनके माता-पिता दुर्गा और मोहन राव नीलेकणी कोंकणी ब्राह्मण समुदाय से हैं मूल रूप से कर्नाटक के उत्तर कन्नड़ जिले के सिरसी शहर से हैं। उनके पिता ने मैसूर और मिनर्वा मिल्स के महाप्रबंधक के रूप में काम किया और फैबियन समाजवादी आदर्शों की सदस्यता ली, जिन्होंने अपने शुरुआती वर्षों में नीलेकणी को प्रभावित किया। नीलेकणी के बड़े भाई विजय अमेरिका के न्यूक्लियर एनर्जी इंस्टीट्यूट में काम करते हैं।


title: नन्दन नीलेकणि

text: नीलेकणी ने बिशप कॉटन बॉयज़ स्कूल और सेंट जोसेफ हाई स्कूल धारवाड़, कर्नाटक पीयू कॉलेज धारवाड़ से अध्ययन किया और भारतीय प्रौद्योगिकी संस्थान बॉम्बे, मुंबई से इलेक्ट्रिकल इंजीनियरिंग में स्नातक की डिग्री प्राप्त की। इन्फोसिस टेक्नोलॉजीज के सह संस्थापक नीलेकणी ने वर्ष 1981 में कंपनी को इसकी शुरुआत के साथ एक निदेशक के रूप में अपनी सेवाएं दी।


title: कैसावा

text: कैसावा एक प्रकार का कंद जिसका प्रयोग भोजन में किया जाता है। यह आकार में शकरकंद जैसा होता है।


title: शिवानी भटनागर

text: शिवानी भटनागर (- [[२३ जनवरी], [[१९९९]]) एक प्रसिद्ध पत्रकार थीं।


title: शिवानी भटनागर

text: शिवानी भटनागर मर्डर केस में दिल्‍ली हाई कोर्ट ने पूर्व आई॰पी॰एस॰ आर॰के॰ शर्मा समेत तीन आरोपियों को बरी कर दिया। आर॰के॰ शर्मा के साथ ही श्रीभगवान दास और सत्‍यप्रकाश को भी बरी किया गया है। लेकिन कोर्ट ने प्रदीप राय की सजा बरकरार रखी है। इन तीनों को निचली अदालत ने दोषी माना था और उम्र कैद की सजा सुनाई थी। जिसके खिलाफ दोषियों ने हाईकोर्ट में अपील की थी। बता दें कि 23 जनवरी 1999 को पत्रकार शिवानी भटनागर की हत्या कर दी गई थी। पुलिस के मुताबिक पूर्व आई॰पी॰एस॰ आर॰के॰ शर्मा की शिवानी से नजदीकियाँ थी। बाद में वह उससे पीछा छुड़ाना चाहता था और इसी कारण उसने अन्य आरोपियों के साथ मिलकर शिवानी की हत्या करवा दी। इस मामले में दोषियों की अपील पर सुनवाई के बाद हाई कोर्ट ने पिछले साल 21 दिसम्बर को फैसला सुरक्षित रख लिया था। [[श्रेणी:भटनागर]] [[श्रेणी:भारतीय पत्रकार]] [[श्रेणी:भारत के हत्याकांड|भटनागर शिवानी]] [[श्रेणी:१९९९ में निधन]]


title: ऐहोल

text: "ऐहोल" (कन्नड़ ಐಹೊಳೆ) कर्नाटक राज्य के बागलकोट जिला में एक प्राचीन मंदिर समूह के लिए प्रसिद्ध स्थल है। यह पत्तदकल के पूर्व में मलयप्रभा नदी के तट पर स्थित है। बादामी इसके पश्चिम में स्थित है। ऐहोल अभिलेख पुलकेशिन 2 से सम्बंधित है पुलकेशिन 2 चालुक्य सम्राट था


title: ऐहोल

text: ऐहोल के प्राचीन स्मारकों को राष्ट्रीय धरोहर घोषित किया हुआ है, एवं इनके युनेस्को विश्व धरोहर स्थल घोषित करने के प्रयास जारी हैं।


title: वेसर शैली

text: वेसर शैली भारतीय हिन्दू स्थापत्य कला की तीन में से एक शैली है। नागर और द्रविड़ शैली के मिश्रित रूप को वेसर या बेसर शैली की संज्ञा दी गई है। यह विन्यास में द्रविड़ शैली का तथा रूप में नागर जैसा होता है। इस शैली के मंदिर विन्ध्य पर्वतमाला से कृष्णा नदी के बीच निर्मित हैं।


title: वेसर शैली

text: मध्य भारत तथा कर्णाटक के की मन्दिरों में प्रायः उत्तरी तथा द्रविड दोनों ही शैलियों का सम्मिलित स्वरूप मिलता है। कर्णाटक के चालुक्य मन्दिर वेसर शैली के माने जा सकते हैं। चालुक्यों ने मिश्रित वेसर शैली को प्रोत्साहन दिया था। इन मन्दिरों का रूप कुछ विशिष्ट ही होता है।


title: वेसर शैली

text: विमान शिखर छोटा, फ़ैले कलश, मूर्तियों का आधिक्य, अलंकरण परम्परा का बाहुल्य ही इनकी विशेषता है। अधिकांशतः दक्खिन में मिलने वाले इन मन्दिरों के शिल्प को उन्नति के शिखर पर पहुंचाने का प्रयास चालुक्यों और होयसालों ने सर्वाधिक किया है।


title: वेसर शैली

text: नागरऔर द्रविड़ शैलियों के मिले-जुले रूप को बेसर शैली कहते हैं। इस शैली के मंदिर विंध्याचल पर्वत से लेकर कृष्णा नदी तक पाए जाते हैं। बेसर शैली को चालुक्य शैली भी कहते हैं। बेसर शैली के मंदिरों का आकार आधार से शिखर तक गोलाकार (वृत्ताकार) या अर्द्ध गोलाकार होता है। बेसर शैली का उदाहरण है- वृंदावन का वैष्णव मंदिर जिसमें गोपुरम बनाया गया है। गुप्त काल के बाद देश में स्थापत्य को लेकर क्षेत्रीय शैलियों के विकास में एक नया मोड़ आता है। इस काल में ओडिशा, गुजरात, राजस्थान एवं बुंदेलखंड का स्थापत्य ज़्यादा महत्त्वपूर्ण है। इन स्थानों में 8वीं से 13वीं सदी तक महत्त्वपूर्ण मंदिरों का निर्माण हुआ। इसी दौर में दक्षिण भारत में चालुक्य, पल्लव, राष्ट्रकूटकालीन और चोलयुगीन स्थापत्य अपने वैशिष्ट्य के साथ सामने आया।


title: वेसर शैली

text: अन्य शैलियाँ हैं:


title: नागर शैली

text: नागर शैली उत्तर भारतीय हिन्दू स्थापत्य कला की तीन में से एक शैली है। इस


title: नागर शैली

text: शैली का प्रसार हिमालय से लेकर विंध्य पर्वत माला तक देखा जा सकता है। वास्तुशास्त्र के अनुसार नागर शैली के मंदिरों की पहचान आधार से लेकर सर्वोच्च अंश तक इसका चतुष्कोण होना है। विकसित नागर मंदिर में गर्भगृह, उसके समक्ष क्रमशः अन्तराल, मण्डप तथा अर्द्धमण्डप प्राप्त होते हैं। एक ही अक्ष पर एक दूसरे से संलग्न इन भागों का निर्माण किया जाता है।


title: नागर शैली

text: 'नागर' शब्द नगर से बना है। सर्वप्रथम नगर में निर्माण होने के कारण इन्हे नागर की संज्ञा प्रदान की गई। शिल्पशास्त्र के अनुसार नागर मंदिरों के आठ प्रमुख अंग है - नागर शैली का क्षेत्र उत्तर भारत में नर्मदा नदी के उत्तरी क्षेत्र तक है। परंतु यह कहीं-कहीं अपनी सीमाओं से आगे भी विस्तारित हो गयी है। नागर शैली के मंदिरों में योजना तथा ऊॅंचाई को मापदंड रखा गया है। नागर वास्तुकला में वर्गाकार योजना के आरंभ होते ही दोनों कोनों पर कुछ उभरा हुआ भाग प्रकट हो जाता है जिसे 'अस्त' कहते हैं। इसमें चांड़ी समतल छत से उठती हुई शिखा की प्रधानता पाई जाती है। यह शिखा कला उत्तर भारत में सातवीं शताब्दी के पश्चात् विकसित हुई अर्थात परमार शासकों ने वास्तुकला के क्षेत्र में नागर शैली को प्रधानता देते हुए इस क्षेत्र में नागर शैली के मंदिर बनवाये।


title: नागर शैली

text: इस शैली के मंदिर मुख्यतः मध्य भारत में पाए जाते है जैसे -


title: द्रविड़ स्थापत्य शैली

text: द्रविड़ शैली दक्षिण भारतीय हिन्दू स्थापत्य कला की तीन में से एक शैली है। यह शैली दक्षिण भारत में विकसित होने के कारण द्रविड़ शैली कहलाती है। तमिलनाडु व निकटवर्ती क्षेत्रों के अधिकांश मंदिर इसी श्रेणी के होते हैं।


title: द्रविड़ स्थापत्य शैली

text: इस शैली में मंदिर का आधार भाग वर्गाकार होता है तथा गर्भगृह के ऊपर का शिखर भाग प्रिज्मवत् या पिरामिडनुमा होता है, जिसमें क्षैतिज विभाजन लिए अनेक मंजिलें होती हैं। शिखर के शीर्ष भाग पर आमलक व कलश की जगह स्तूपिका होते हैं। इस शैली के मंदिरों की प्रमुख विशेषता यह है कि ये काफी ऊँचे तथा विशाल प्रांगण से घिरे होते हैं। प्रांगण में छोटे-बड़े अनेक मंदिर, कक्ष तथा जलकुण्ड होते हैं। परिसर में कल्याणी या पुष्करिणी के रूप में जलाशय होता है। प्रागंण का मुख्य प्रवेश द्वार गोपुरम कहलाता है। प्रायः मंदिर प्रांगण में विशाल दीप स्तंभ व ध्वज स्तंभ का भी विधान होता है।


title: बदामी, कर्नाटक

text: बादामी (), जिसका पूर्व नाम था वातापी, कर्नाटक राज्य के बागलकोट जिले का एक तालुक है। यह ५४०-७५७ ई० में बादामी चालुक्य राजवंश की राजधानी रहा था। यह अपने पाषाण शिल्प कला के मंदिरों के लिए प्रसिद्ध है।


title: श्रवणबेलगोला

text: श्रवणबेलगोला (Shravanabelagola) भारत के कर्नाटक राज्य के हासन ज़िले में स्थित एक नगर है। यह एक प्रसिद्ध जैन तीर्थ है। कन्नड़ में 'वेल' का अर्थ होता है श्वेत, 'गोल' का अर्थ होता है सरोवर। शहर के मध्य में एक सुंदर श्वेत सरोवर के कारण यहां का नाम बेलगोला और फ़िर श्रवणबेलगोला पड़ा।


title: श्रवणबेलगोला

text: श्रवणबेलगोला दो पहाड़ियों - विंध्यगिरि और चंद्रगिरि - के मध्य स्थित है। विंध्यगिरि पर 7 तथा चंद्रगिरि पर 14 जैन मंदिर हैं। एक श्री बाहुबली स्वामी का मंदिर है। यह बंगलुरु से १५८ कि॰मी॰ दूर स्थित है। मौर्य सम्राट चंद्रगुप्त के विस्तृत राज्य की जानकारी तमिल ग्रंथ अहनानूर तथा मुरनानूर से प्राप्त होती है। जैन ग्रंथों के अनुसार अपने जीवन के अंतिम समय में चंद्रगुप्त मौर्य ने जैन परंपरा के अनुसार श्रवणबेलगोला में अपने शरीर का त्याग कर दिया।


title: कनकगिरि

text: कनकगिरि (Kanakagiri), जिसे सुवर्णगिरि (Suvarnagiri) भी कहते हैं, भारत के कर्नाटक राज्य के कोप्पल ज़िले में स्थित एक नगर है।


title: कनकगिरि

text: कनकगिरि (अर्थ : सोने का पर्वत) एक ऐतिहासिक स्थल है। इसे 'सुवर्णगिरि' भी कहते हैं। कहा जाता है कि आचार्य पूज्यपाद ने एक बार सम्पूर्ण पर्वत को स्वर्ण में बदल दिया था। इस कारण बाद में इस पर्वत का नाम 'कनकगिरि' पड़ गया था।


title: जुलाई 2009 के साइबर आक्रमण

text: जुलाई 2009 के साइबर आक्रमण दक्षिण कोरिया व संयुक्त राज्य अमेरिका के प्रमुख सरकारी, समाचार माध्यम तथा वित्तीय संजालस्थलों के विरुद्ध समायोजित साइबर हमलों की श्रेणी है। इसके अंतर्गत बड़ी संख्या में अपहृत कंप्यूटरों को (जिन्हें ज़ॉम्बी कंप्यूटर भी कहते हैं) या बॉटनेट को कुछ विशेष संजालस्थलों की ओर निर्दिष्ट कर दिया गया, जिससे वे अतिभारित (ओवरलोड) हो गये  आक्रमणों का समय व लक्ष्य यह सुझाते हैं कि इनका उद्गम उत्तर कोरिया हो सकता है, यद्यपि ये संदेह अप्रामाणिक हैं। आक्रमणों की पहली लहर 4 जुलाई 2009 को (अमेरिका का स्वतंत्रता दिवस) चली, जिसमें संयुक्त राज्य व दक्षिण कोरिया दोनों को लक्ष्य किया गया। प्रभावित संजालस्थलों में व्हाइट हाउस व पेंटागन की वेबसाइटें भी थीं। एक जाँच से पता चला है कि 27 वेबसाइटें कंप्यूटरों पर रक्षित संचिकाओं के लिए आक्रान्त की गईं थीं।


title: जुलाई 2009 के साइबर आक्रमण

text: आक्रमणों की दूसरी लहर 7 जुलाई 2009 को हुई, जिसने दक्षिण कोरिया को प्रभावित किया। लक्ष्यभूत संजालस्थल थे- राष्ट्रपति का ब्लू हाउस, द. कोरिया का रक्षा मंत्रालय और राष्ट्रीय सभा


title: जुलाई 2009 के साइबर आक्रमण

text: आक्रमणों की तीसरी लहर 9 जुलाई को शुरू हुई, जिसमें द. कोरिया के कई संजालस्थल निशाना बने, जिनमें देश की राष्ट्रीय आसूचना सेवा, तथा इसके बृहत्तम बैंकों में से एक व एक बड़ी समाचार एजेंसी थे। ये हमले बड़े सार्वजनिक व निजी क्षेत्र के संजालस्थलों पर किए गये हैं, तथापि दक्षिण कोरिया के राष्ट्रपति कार्यालय का कहना है कि ये अव्यवस्था फैलाने के उद्देश्य से किए गये हैं, न कि आँकड़ों की हैकिंग के लिए। आकलन के अनुसार इस आक्रमण से 23 मैगाबिट प्रति सेकंड आँकड़े उत्पादित हुए। आशंका है कि अधःशायी (डाउन) हुई वेबसाइटों को हुई आर्थिक हानि बड़ी राशि में होगी।


title: जुलाई 2009 के साइबर आक्रमण

text: अभी (10-जुलाई-09) यह नहीं पता चला है कि इन हमलों के पीछे कौन रहा है, यद्यपि कुछ दक्षिण कोरियाई अधिकारियों व कई मीडिया संगठनों ने सुझाया है कि उत्तर कोरिया इनके पीछे हो सकता है। रिपोर्टें बताती हैं कि आक्रमण का प्रकार, सेवा-नकार आक्रमण (डिनायल ऑफ़ सर्विस अटैक), अधिक जटिल नहीं था। परंतु दीर्घवधि होने से इन्हें समन्वित व संगठित आक्रमण माना जा रहा है। दक्षिण कोरियाई राष्ट्रीय आसूचना एजेंसी के अनुसार आक्रमणकारियों ने 16 देशों में स्थित 86 आई पी पतों का प्रयोग किया, जिनमें शामिल देश थे, संयुक्त राज्य, ग्वाटेमाला, जापान तथा पीपुल्स रिपब्लिक ऑफ़ चाइना (चीन), परंतु उत्तर कोरिया इनमें नहीं था।


title: जुलाई 2009 के साइबर आक्रमण

text: यह भी अनुमान लगाया गया है कि पाँच साल पुराना मायडूम Mydoom कृमि (वॉर्म), किसी अजटिल हैकर के निर्देशन में, इन आक्रमणों के लिए जिम्मेदार था, न कि उत्तर कोरिया।


title: भारत में बैंकिंग

text: भारत में आधुनिक बैंकिंग सेवाओं का इतिहास दो सौ वर्ष पुराना है।


title: भारत में बैंकिंग

text: भारत के आधुनिक बैंकिंग की शुरुआत ब्रिटिश राज में हुई। १९वीं शताब्दी के आरंभ में ब्रिटिश ईस्ट इंडिया कंपनी ने ३ बैंकों की शुरुआत की - बैंक ऑफ बंगाल १८०6 में, बैंक ऑफ बॉम्बे १८४० में और बैंक ऑफ मद्रास १८४३ में। लेकिन बाद में इन तीनों बैंको का विलय एक नये बैंक 'इंपीरियल बैंक' में कर दिया गया जिसे सन १९५५ में 'भारतीय स्टेट बैंक' में विलय कर दिया गया। इलाहाबाद बैंक भारत का पहला निजी बैंक था। भारतीय रिजर्व बैंक सन १९३५ में स्थापित किया गया था और बाद में पंजाब नेशनल बैंक, बैंक ऑफ़ इंडिया, केनरा बैंक और इंडियन बैंक स्थापित हुए। भारत में  प्रारम्भ में बैंकों की शाखायें और उनका कारोबार वाणिज्यिक केन्द्रों तक ही सीमित होती थी। बैंक अपनी सेवायें केवल वाणिज्यिक प्रतिष्ठानों को ही उपलब्ध कराते थे। स्वतन्त्रता से पूर्व देश के केन्द्रीय बैंक के रूप में भारतीय रिजर्व बैंक ही सक्रिय था। जबकि सबसे प्रमुख बैंक इम्पीरियल बैंक ऑफ इण्डिया था। उस समय भारत में तीन तरह के बैंक कार्यरत थे - भारतीय अनुसूचित बैंक, गैर अनुसूचित बैंक और विदेशी अनुसूचित बैंक।


title: भारत में बैंकिंग

text: स्वतन्त्रता के उपरान्त भारतीय रिजर्व बैंक को केन्द्रीय बैंक का दर्जा बरकरार रखा गया। उसे 'बैंकों का बैंक' भी घोषित किया गया। सभी प्रकार की मौद्रिक नीतियों को तय करने और उसे अन्य बैंकों तथा वित्तीय संस्थाओं द्वारा लागू कराने का दायित्व भी उसे सौंपा गया। इस कार्य में भारतीय रिजर्व बैंक की नियंत्रण तथा नियमन शक्तियों की महत्त्वपूर्ण भूमिका रही है।


title: भारत में बैंकिंग

text: भारतीय रिजर्व बैंक का राष्ट्रीयकरण स्वतन्त्रता के उपरान्त सन् 1949 में किया गया। इसके कुछ वर्षों के उपरान्त सन् 1955 ई. में इंम्पीरियल बैंक ऑफ इण्डिया का भी राष्ट्रीयकरण किया गया और उसका नाम बदल करके भारतीय स्टेट बैंक रखा गया। आगे चलकर सन् 1959 ई. में भारतीय स्टेट बैंक अधिनियम बनाकर आठ क्षेत्रीय बैंकों का राष्ट्रीयकरण किया गया। वर्तमान में ये आठों बैंक भारतीय स्टेट बैंक समूह के बैंक कहे जाते हैं। इन आठों बैंकों के नाम - स्टेट बैंक ऑफ हैदराबाद, स्टेट बैंक ऑफ बीकानेर एण्ड जयपुर, स्टेट बैंक ऑफ इन्दौर, स्टेट बैंक ऑफ मैसूर, स्टेट बैंक ऑफ ट्रावणकोर इत्यादि हैं। देशभर में इनकी लगभग 15,000 शाखायें हैं।


title: भारत में बैंकिंग

text: देश के प्रमुख चौदह बैंकों का राष्ट्रीयकरण 19 जुलाई सन् 1969 ई. को किया गया। ये सभी वाणिज्यिक बैंक थे। इसी तरह 15 अप्रैल सन 1980 को निजी क्षेत्र के छ: और बैंक राष्ट्रीयकृत किये गये। इन सभी बीस बैंकों की शाखायें देशभर में फैली हैं। वर्तमान में कुल १९ राष्ट्रीयकृत बैंक हैं।


title: भारत में बैंकिंग

text: भारतीय रिजर्व बैंक ने जनवरी, सन् 1993 ई. में तेरह नये घरेलू बैंकों को बैंकिंग गतिविधियां शुरू करने की अनुमति दी। इनमें प्रमुख हैं यू.टी.आई., इण्डस इण्डिया, आई.सी.आई.सी.आई., ग्लोबल ट्रस्ट, एचडीएफसी तथा आई.डी.बी.आई.। देश में लगभग पाँच सौ सहकारी क्षेत्र के बैंक भी बैंकिंग गतिविधियों में संलग€ हैं। देशी बैंकों के साथ अमेरिकी, यूरोपीय तथा एशियायी देशों की बैंकें भी भारत में अपनी शाखायें खोलकर कारोबार कर रही हैं। इनकी शाखायें महानगरों तथा प्रमुख शहरों तक ही सीमित हैं। देश में ग्रामीण बैंकों का बड़ा संजाल फैलाया गया है। देश में लघु बैंकिंग कारोबार में इन ग्रामीण बैंकों की बहुत महत्त्वपूर्ण भूमिका रही है।


title: भारत में बैंकिंग

text: भारत में बैंकिग क्षेत्र में समय-समय पर सुधार किए जाते रहे हैं। इसके लिए सरकार ने समय-समय पर कई समितियां बनाई जिनकी रिपोर्ट में उन 14 बड़े व्यापारिक बैंको को राष्ट्रीयकरण किया गया जिनके पास 60 करोड़ रुपये थे तथा 1980 में उन 6 बैंकों को राष्ट्रीयकरण किया गया जिनके पास 200 करोड़ रुपये थे। उसके बाद भारत में बैंकों का महत्व और बढ़ा तथा इन बैंकों की शाखाएं ग्रामीण क्षेत्रों में भी खोली गई। सन् 1991 में इन बैंकों में सुधार की आवश्यकता महसूस की गई। इसके लिए भारत सरकार ने अगस्त 1991 में श्री एम. नरसिंहम की अध्यक्षता में एक समिति नियुक्त की तथा बाद में सन् 1998 में भी बैंकिग प्रणाली सुधार कमेटी इन्हीं की अध्यक्षता में नियुक्त की गई। वित्तीय प्रणाली की समीक्षा के लिए एम. नरसिंहम ने 1991 में निम्नलिखित सिफारिशें की-


title: भारत में बैंकिंग

text: 1. इस समिति ने तरलता अनुपात में कमी करने की सिफारिश की जिसमें कानूनी तरलता अनुपात (SLR) को अगले पांच वर्षों में 38.5 प्रतिशत से कम करके 28 प्रतिशत कर देने की सिफारिश की।


title: भारत में बैंकिंग

text: 2. इस समिति ने निर्देशित ऋण कार्यक्रमों को समाप्त करने की सिफारिश की।


title: भारत में बैंकिंग

text: 3. इस समिति के अनुसार ब्याज दरों का निर्धारण बाजार की शक्तियों के द्वारा होना चाहिए। ब्याज दरों के निर्धारण में रिजर्व बैंक का हस्तक्षेप नहीं होना चाहिए।


title: भारत में बैंकिंग

text: 4. इस समिति ने बैकों की लेखा प्रणाली में भी सुधार करने की बात की।


title: भारत में बैंकिंग

text: 5. इस समिति ने बैकों के ऋणों की समय पर वसूली के लिए विशेष ट्रिब्यूनल की स्थापना पर जोर दिया।


title: भारत में बैंकिंग

text: 6. नरसिंहम समिति ने बैंकों के पुनर्निर्माण के ऊपर भी जोर दिया। इस समिति के अनुसार 3 या 4 अन्तर्राष्ट्रीय बैंक, 8 या 10 राष्ट्रीय बैंक तथा कुछ स्थानीय बैंक एवं कुछ ग्रामीण बैंक एक देश के अन्दर होने चाहिए।


title: भारत में बैंकिंग

text: 7. इस समिति ने शाखा लाइसेंसिंग की समाप्ति की सिफारिश की।


title: भारत में बैंकिंग

text: 8. नरसिंहम समिति ने विदेशी बैंकिग को भी अपने देश में प्रोत्साहित करने की सिफारिश की।


title: भारत में बैंकिंग

text: 9. इस समिति ने बैंकों पर दोहरे नियंत्रण को समाप्त करने की सिफारिश की।


title: भारत में बैंकिंग

text: पहले बैंकों पर वित्त मंत्रालय तथा रिजर्व बैंक का नियंत्रण होता था। नरसिंहम कमेटी ने सुझाया कि बैंकों पर केवल रिजर्व बैंक का नियंत्रण होना चाहिए। 1998 में गठित नरसिंहम समिति की प्रमुख सिफारिशें निम्नलिखित हैः


title: भारत में बैंकिंग

text: 1. सुदृढ़ वाणिज्यिक बैंकों आपस में विलय अधिकतम आर्थिक और वाणिज्यिक माहौल पैदा करेगा और इससे उद्योगों का विकास होगा।


title: भारत में बैंकिंग

text: 2. सुदृढ़ वाणिज्यिक बैकों का विलय कमजोर वाणिज्यिक बैकों के साथ नहीं किया जाना चाहिए।


title: भारत में बैंकिंग

text: 3. देश के बड़े बैंकों को अन्तर्राष्ट्रीय स्वरूप प्रदान किया जाना चाहिए।


title: भारत में बैंकिंग

text: 4. जोखिम भरी आस्तियों से पूंजी के अनुपात को सन् 2000 तक 9 प्रतिशत तथा सन् 2002 तक 10 प्रतिशत के स्तर पर लाया जाना चाहिए।


title: भारत में बैंकिंग

text: 5. सरकारी प्रतिभूतियों द्वारा कवर किए गए असुविधाजनक हो चुके ऋणों को गैर निष्पादनीय अस्ति माना जाए।


title: भारत में बैंकिंग

text: 6. रुपये 2,00,000 लाख से कम के ऋणों पर ब्याज नियंत्रण का अधिकार बैंकों को दिया जाए।


title: भारत में बैंकिंग

text: भारत में बैंकिंग बहुत सुविधाजनक और परेशानी मुक्त है। कोई भी (व्यक्ति, समूह या जो भी हो) आसानी से लेनदेन की प्रक्रिया कर सकता हैं जब भी किसी को आवश्यकता हो। बैंकों द्वारा भारत में दी जाने वाली आम सेवाएँ इस प्रकार हैं -अनिवासी भारतीयों या एनआरआई लगभग सभी भारतीय बैंकों में खाता खोल सकते हैं। अनिवासी भारतीय तीन प्रकार के खाते खोल सकते हैं:


title: भारत में बैंकिंग

text: भारत की वाणिज्यिक बैंकिंग इन श्रेणियों में रख सकते हैं-


title: भारत में बैंकिंग

text: १. केंन्द्रीय बैंक - रिजर्व बैंक ओफ़ इंडिया भारत की केंन्द्रीय बैंक है जो कि भारत सरकार के अधीन है। इसे केन्द्रीय मंडल के द्वारा शासित किया जाता है, जिसे एक गवर्नर नियंत्रित करता है जिसे केन्द्र सरकार नियुक्त करती है। यह देश के भीतर की सभी बैंकों को संचालन के लिए दिशा निर्देश जारी करती है।


title: भारत में बैंकिंग

text: २. सार्वजनिक क्षेत्रों के बैंक -


title: भारत में बैंकिंग

text: ३. निजी क्षेत्र के बैंक


title: भारत में बैंकिंग

text: ४. सहकारी क्षेत्र - सहकारी क्षेत्र की बैंकें ग्रामीण लोगों के लिए बहुत अधिक उपयोगी है। इस सहकारी बैंकिंग क्षेत्र को निम्नलिखित श्रेणियों में विभाजित कर सकत हैं -


title: भारत में बैंकिंग

text: ५. विकास बैंक / वित्तीय संस्थाएँ


title: भारत में बैंकिंग

text: ब्रिटिश शासन काल से पूर्व भारत में बैंकिंग का कोई विशेष विकास नहीं हुआ था इसमें साहूकारों एवं महाजनों का वर्चस्व था। 18वीं शताब्दी में ईस्ट इंडिया कंपनी ने मुंबई तथा कोलकाता में कुछ एजेंसी गृहों की स्थापना की जो आधुनिक बैंकों की भांति कार्य किया करते थे। इन एजेंसी गृहों का वित्तपोषण ईस्ट इंडिया कंपनी के अधिकारियों एवं कर्मचारियों द्वारा किया जाता था।


title: भारतीय विशिष्ट पहचान प्राधिकरण

text: भारतीय विशिष्‍ट पहचान प्राधिकरण (Unique Identification Authority of India) सन २००९ में गठित भारत सरकार का एक प्राधिकरण है जिसका गठन भारत के प्रत्येक नागरिक को एक बहुउद्देश्यीय राष्ट्रीय पहचान पत्र उपलब्ध करवाने की भारत सरकार की एक महत्वाकांक्षी योजना के अन्तर्गत किया गया। भारत के प्रत्येक निवासियों को प्रारंभिक चरण में पहचान प्रदान करने एवं प्राथमिक तौर पर प्रभावशाली जनहित सेवाऐं उपलब्ध कराना इस परियोजना का प्रमुख उद्देश्य था।


title: भारतीय विशिष्ट पहचान प्राधिकरण

text: इस "बहुउद्देश्यीय राष्ट्रीय पहचान पत्र" का नाम आधार रखा गया।


title: भारतीय विशिष्ट पहचान प्राधिकरण

text: इस प्राधिकरण की स्थापना 28 जनवरी 2009 को एक अधिसूचना के द्वारा योजना आयोग के संबद्ध कार्यालय के रूप में 115 अधिकारियों और स्टाफ की कोर टीम के साथ की गई। अधिसूचना के अधीन 3 पद (महानिदेशक, उपमहानिदेशक, सहायक महानिदेशक) मुख्यालय हेतु एवं विशिष्ट पहचान आयुक्तों के 35 पद प्रत्येक राज्यों हेतु स्वीकृत किये गये हैं। इसके बाद यह निर्णय लिया गया कि बंगलुरु, चंडीगढ़, दिल्ली, हैदराबाद, गुवाहाटी, लखनऊ, मुम्बई एवं रांची में क्षेत्रीय कार्यालय खोले जायें। एक तकनीकी केन्द्र बंगलूरू में स्थापित किया गया।


title: भारतीय विशिष्ट पहचान प्राधिकरण

text: इस प्राधिकरण के गठन के वक्त इंफोसिस के सह-संस्थापक नंदन निलेकणि को कैबिनेट मंत्री के दर्जे के साथ भारतीय विशिष्ट पहचान प्राधिकरण का अध्यक्ष बनाया गया। मार्च २०१४ में भारत के आम चुनावों में भाग लेने के लिए नंदन ने अपने पद से इस्तीफा दे दिया। इसके बाद से भारतीय प्रशासनिक सेवा के अधिकारी श्री विजय एस. मदान ने भारतीय विशिष्ट पहचान प्राधिकरण के महानिदेशक एवं मिशन निदेशक के रूप में पदभार ग्रहण किया। भारतीय राष्ट्रीय काँग्रेस के टिकट पर बैंगलोर से चुनाव लड रहे निलेकणी चुनाव में भाजपा के अनंत कुमार से हार गये।


title: भारतीय विशिष्ट पहचान प्राधिकरण

text: आधार 12 अंकों की एक विशिष्ट संख्या है जिसे भारतीय विशिष्ट पहचान प्राधिकरण (भा.वि.प.प्रा.) सभी निवासियों के लिये जारी करता है। यह संख्या, भारत में कहीं भी, व्यक्ति की पहचान और पते का प्रमाण होगा। भारतीय डाक द्वारा प्राप्त और यू.आई.डी.ए.आई. की वेबसाइट से डाउनलोड किया गया ई-आधार दोनों ही समान रूप से मान्य हैं। कोई भी व्यक्ति आधार के लिए नामांकन करवा सकता है बशर्ते वह भारत का निवासी हो और यू.आई.डी.ए.आई. द्वारा निर्धारित सत्यापन प्रक्रिया को पूरा करता हो, चाहे उसकी उम्र और लिंग कुछ भी हो। प्रत्येक व्यक्ति केवल एक बार नामांकन करवा सकता है। नामांकन निशुल्क है।


title: भारतीय विशिष्ट पहचान प्राधिकरण

text: प्राधिकरण ने 29 सितम्‍बर 2010 को पहला आधार नम्‍बर जारी किया था। इसके लिए पहले उसने आकंड़ों के संग्रह और बायोमिट्रिक जानकारी जैसे उंगलियों के निशान और आंखों की पुतलियों से संबधित प्रारंभिक सभी आवश्‍यक मानक पूरे किए थे। यूआईडीएआई ने प्रति महीने औसतन करीब 1 करोड़ की दर से दिसम्‍बर 2012 तक 25 करोड़ आधार कार्ड जारी किए। वर्ष 2013 के दौरान यूआईडीएआई ने हर महीने 2 दशमलव 4 करोड़ से अधिक की औसत से कुल 29 करोड़ 10 लाख आधार कार्ड जारी किए। जुलाई 2016 तक प्राधिकरण 102 करोड़ आधार नम्‍बर जारी कर चुका है।


title: भारतीय विशिष्ट पहचान प्राधिकरण

text: आधार परियोजना को कुछ सार्वजनिक सब्सिडी और घरेलू एलपीजी योजना और एमजीएनआरजीएस जैसी बेरोजगारी लाभ योजनाओं से जोड़ा गया है। इन प्रत्यक्ष लाभ हस्तांतरण योजनाओं में, सब्सिडी का पैसा सीधे बैंक खाते में स्थानांतरित किया जाता है जो आधार से जुड़ा हुआ है।


title: भारतीय विशिष्ट पहचान प्राधिकरण

text: 29 जुलाई 2011 को, पेट्रोलियम और प्राकृतिक गैस मंत्रालय ने यूआईडीएआई के साथ एक समझौता ज्ञापन पर हस्ताक्षर किए। मंत्रालय को उम्मीद थी कि आईडी सिस्टम उन्हें सब्सिडी वाले केरोसिन और एलपीजी के नुकसान को खत्म करने में मदद करेगी। मई 2012 में, सरकार ने घोषणा की कि वह आधार-लिंक्ड एमजीएनआरईजीएस कार्ड जारी करना शुरू कर देगी। 26 नवंबर 2012 को 51 जिलों में एक पायलट प्रोजेक्ट लॉन्च किया गया था।


title: भारतीय विशिष्ट पहचान प्राधिकरण

text: तरल पदार्थ पेट्रोलियम गैस सब्सिडी के लिए मूल नीति के तहत, ग्राहकों ने खुदरा विक्रेताओं से सब्सिडी वाले दामों पर गैस सिलेंडर खरीदे और सरकार ने अपने नुकसान के लिए कंपनियों को मुआवजा दिया। 2013 में शुरू की गई एलपीजी (डीबीटीएल) के मौजूदा प्रत्यक्ष लाभ हस्तांतरण के तहत, ग्राहकों को पूरी कीमत पर खरीदना पड़ा और सब्सिडी को सीधे उनके आधार-लिंक्ड बैंक खातों में जमा कर दिया जाएगा। हालांकि, यह योजना सितंबर 2013 के मुताबिक सुप्रीम कोर्ट के आदेश को रोक नहीं पाई थी। इसके बाद, भारत सरकार ने एलपीजी योजना के लिए "डायरेक्ट बेनिफिट ट्रांसफर" की समीक्षा करने के लिए एक समिति गठित की योजना में कमियों का अध्ययन करने और बदलावों की सिफारिश करने के लिए डीबीटीएल स्कीम को नवंबर 2014 में नई सरकार द्वारा पायल के रूप में संशोधित किया गया था। पैल के तहत, किसी के बैंक खाते में सब्सिडी जमा की जा सकती है, भले ही उसका कोई आधार संख्या न हो। आधिकारिक आंकड़े बताते हैं कि जनवरी से जून की अवधि के दौरान रसोई गैस की खपत में 7.82% की वृद्धि हुई, जो पिछले वर्ष की समान अवधि में 11.4% की वृद्धि से चार प्रतिशत कम है।


title: भारतीय विशिष्ट पहचान प्राधिकरण

text: पहल योजना ने मार्च तक 145.4 मिलियन सक्रिय एलपीजी उपभोक्ताओं के 118.9 मिलियन को कवर किया था, जैसा कि पेट्रोलियम मंत्री ने संसद में बताया था। इस प्रकार, डीबीटी भारत के लिए "गेम चेंजर" बन गया है, एलपीजी सब्सिडी के मामले में वित्त मंत्रालय, भारत सरकार, अरविंद सुब्रमण्यम के मुख्य आर्थिक सलाहकार का दावा है, डीबीटी की बिक्री में 24% कमी हुई है सब्सिडी वाले एलपीजी, " लाभार्थियों" को शामिल नहीं किया गया था। सरकार की बचत 2014-15 में ₹ 127 बिलियन (यूएस $ 2.0 बिलियन) की थी। संशोधित योजना की सफलता ने ईंधन विपणन कंपनियों को नवंबर 2014 से जून 2015 तक लगभग 80 बिलियन (1.2 बिलियन अमरीकी डॉलर) की बचत करने में मदद की, तेल कंपनी के अधिकारियों ने कहा। सार्वजनिक वितरण प्रणाली (पीडीएस) के लिए डीबीटी सितंबर 2015 में शुरू हो जाएगा।


title: भारतीय विशिष्ट पहचान प्राधिकरण

text: प्रधान मंत्री नरेंद्र मोदी ने 23 मार्च 2016 को अपनी मासिक प्रगति (प्रो-सक्रिय शासन और समय पर कार्यान्वयन) की बैठक पर बल देते हुए, आधार के साथ सभी भूमि रिकॉर्डों को एकजुट करने के लिए कहा है कि यह प्रधान की सफल कार्यान्वयन की निगरानी करना बेहद महत्वपूर्ण है मंत्री फसल बीमा योजना या फसल बीमा योजना।


title: भारतीय विशिष्ट पहचान प्राधिकरण

text: जुलाई 2014 में, सरकारी कार्यालयों में आधार-सक्षम बॉयोमीट्रिक उपस्थिति प्रणाली शुरू की गई थी। सरकारी कर्मचारियों के देर से आगमन और अनुपस्थिति की जांच करने के लिए प्रणाली को पेश किया गया था जनता वेबसाइट attendance.gov.in पर दैनिक और कर्मचारियों के बाहर देख सकती है। हालांकि, अक्टूबर 2014 में, वेबसाइट जनता के लिए बंद थी, लेकिन अब (24 मार्च 2016 को) सक्रिय और सार्वजनिक उपयोग के लिए खुली हुई है। कर्मचारियों ने अपने आधार संख्या और उनके फिंगरप्रिंट के प्रमाणीकरण के लिए अंतिम चार अंकों (पिछले आठ अंक सरकारी कर्मचारी के लिए अगस्त 2016 तक पंजीकृत) का उपयोग करते हैं।


title: भारतीय विशिष्ट पहचान प्राधिकरण

text: नवंबर 2014 में, विदेश मंत्रालय ने पासपोर्ट धारकों के लिए आधार को अनिवार्य आवश्यकता बनाने पर विचार किया था। फरवरी 2015 में, यह बताया गया था कि आधार संख्या वाले लोगों को 10 दिनों के भीतर अपने पासपोर्ट जारी किए जाएंगे, क्योंकि यह सत्यापन प्रक्रिया को जांचने के लिए आसान हो सकता है कि क्या आवेदक के पास राष्ट्रीय अपराध रिकॉर्ड ब्यूरो के डेटाबेस में कोई आपराधिक रिकॉर्ड था। मई 2015 में, यह घोषणा की गई कि विदेश मंत्रालय, आधार डेटाबेस को पासपोर्ट से जोड़ने का परीक्षण कर रहा था।


title: भारतीय विशिष्ट पहचान प्राधिकरण

text: अक्टूबर 2014 में, इलेक्ट्रॉनिक्स और सूचना प्रौद्योगिकी विभाग ने कहा कि वे आधार को सिम कार्ड से जोड़ने पर विचार कर रहे थे। नवंबर 2014 में, दूरसंचार विभाग ने सभी दूरसंचार ऑपरेटरों को सिम कार्ड के सभी नए आवेदकों से आधार एकत्र करने के लिए कहा। 4 मार्च 2015 को, एक पायलट परियोजना में कुछ शहरों में आधार-लिंक्ड सिम कार्ड बेची गईं। खरीद के आधार पर खरीदी के समय सिम को अपने आधार नंबर जमा कर एक मशीन पर अपने उंगलियों के निशान को दबाकर सक्रिय कर सकता था। यह डिजिटल इंडिया योजना का हिस्सा है डि


title: भारतीय विशिष्ट पहचान प्राधिकरण

text: अक्टूबर 2014 में, इलेक्ट्रॉनिक्स और सूचना प्रौद्योगिकी विभाग ने कहा कि वे आधार को सिम कार्ड से जोड़ने पर विचार कर रहे थे। नवंबर 2014 में, दूरसंचार विभाग ने सभी दूरसंचार ऑपरेटरों को सिम कार्ड के सभी नए आवेदकों से आधार एकत्र करने के लिए कहा। 4 मार्च 2015 को, एक पायलट परियोजना में कुछ शहरों में आधार-लिंक्ड सिम कार्ड बेची गईं। खरीद के आधार पर खरीदी के समय सिम को अपने आधार नंबर जमा कर एक मशीन पर अपने उंगलियों के निशान को दबाकर सक्रिय कर सकता था। यह डिजिटल इंडिया जना का हिस्सा है डि


title: भारतीय विशिष्ट पहचान प्राधिकरण

text: जिटल इंडिया परियोजना का उद्देश्य नागरिकों को सभी सरकारी सेवाओं को इलेक्ट्रॉनिक रूप से प्रदान करना है और 2018 तक पूरा होने की उम्मीद है।


title: भारतीय विशिष्ट पहचान प्राधिकरण

text: पूर्ण आधार कार्ड एक रंग दस्तावेज है , अक्सर ग्लॉसी पेपर पर मुद्रित होता है जो कि पीडीएफ के जरिए इलेक्ट्रॉनिक रूप से ऑनलाइन उपलब्ध होता है। सरकार के अनुसार, दस्तावेज़ का एक काले और सफेद संस्करण मान्य है। यह ए 4 पेपर पर मुद्रित होता है और आधे चित्र में (एक मोर्चे और पीठ का उत्पादन करने के लिए) मुड़ा हुआ है, जो कि मार्जिन हटाए जाने के बाद लगभग 9 3 मिमी 215 मिमी हो जाता है। कुछ एजेंसियां ₹ 30 से अधिक के लिए दस्तावेज़ को टुकड़े टुकड़े कर सकती हैं इसमें कुंजी जानकारी के साथ नीचे एक कटऑफ कार्ड आकार वाले हिस्से हैं। कुछ व्यक्तिगत एजेंसियां सरकार से सावधानी के बावजूद एक स्मार्ट कार्ड के रूप में गलत तरीके से विपणन के पीवीसी कार्ड संस्करण (निचले हिस्से का कट-ऑफ) के लिए शुल्क लेते हैं और चार्ज करते हैं।


title: भारतीय विशिष्ट पहचान प्राधिकरण

text: भारत की अद्वितीय पहचान प्राधिकरण, भारत सरकार (राज्य भाषा और अंग्रेजी में)


title: भारतीय विशिष्ट पहचान प्राधिकरण

text: QR कोड में एक्सएमएल प्रारूप में कुछ डेटा का एन्कोडेड संस्करण केवल अंग्रेज़ी में होता है:


title: भारतीय विशिष्ट पहचान प्राधिकरण

text: कई फीचर आधार कार्ड को एक डिजिटल पहचान बनाते हैं, और डिजिटल पहचान की सुविधा प्रदान करते हैं।


title: भारतीय विशिष्ट पहचान प्राधिकरण

text: इंटेलिजेंस ब्यूरो (आईबी) के पूर्व प्रमुख अजीत डोवाल ने अगस्त 2009 की साक्षात्कार में कहा था कि मूल रूप से अवैध आप्रवासियों को फंसाने का इरादा था, लेकिन बाद में गोपनीयता संबंधी चिंताओं से बचने के लिए सामाजिक सुरक्षा लाभ शामिल किया गया था। दिसंबर 2011 में, यशवंत सिन्हा की अगुवाई में वित्त पर संसदीय स्थायी समिति ने राष्ट्रीय पहचान प्राधिकरण विधेयक, 2010 को खारिज कर दिया और संशोधनों का सुझाव दिया। उसने अवैध आप्रवासियों को आधार संख्या जारी करने पर आपत्तियां व्यक्त कीं। समिति ने कहा कि यह परियोजना एक अनियोजित तरीके से और संसद को पारित करके कार्यान्वित की जा रही है।


title: भारतीय विशिष्ट पहचान प्राधिकरण

text: मई 2013 में यूआईडीएआई के उप महानिदेशक अशोक दलवाई ने स्वीकार किया कि पंजीकरण प्रक्रिया में कुछ त्रुटियां थीं। कुछ लोगों को गलत फोटो या फिंगरप्रिंट्स के साथ आधार कार्ड प्राप्त हुए थे। हिंदुस्तान टाइम्स के अलोक टिक्कू के अनुसार, खुफिया ब्यूरो (आईबी) के कुछ अधिकारियों ने सितंबर 2013 में यूआईडीएआई परियोजना की आलोचना की थी। अनाम आईबी अधिकारियों ने कहा है कि आधार संख्या का निवास का विश्वसनीय प्रमाण माना नहीं जा सकता है। उदार पायलट चरण के तहत, जहां एक व्यक्ति जीने का दावा करता है वह पता और रिकॉर्ड के रूप में स्वीकार किया गया था।


title: भारतीय विशिष्ट पहचान प्राधिकरण

text: तहलका में एक टिप्पणी में गजानन खेरगमेकर ने तर्क दिया है कि आधार देश में रहने वाले अवैध लोगों को वैध बनाने की धमकी देता है। उन्होंने कहा कि अक्सर स्थानीय नौकरशाहों और राजनेताओं ने राजनीतिक या व्यक्तिगत लाभ के लिए अवैध आप्रवासियों को राशन कार्ड जैसे दस्तावेजों को छोड़ दिया है। उन्होंने बताया कि संयुक्त जैव सूचना सूचना अभियोग अधिनियम अमेरिका के एकत्रित जैव-चिकित्सा संबंधी आंकड़ों के आधार पर भेदभाव पर प्रतिबंध लगाता है, लेकिन भारत के पास इसके नागरिकों के लिए कोई सुरक्षा उपाय नहीं है। उन्होंने कहा कि इकट्ठा किए गए आंकड़े मूल्यवान थे और भारत कोई उचित सुरक्षा कानून के बिना "बैठे बतख" था. हाल ही में, विभिन्न कारणों से भारतीय विशिष्‍ट पहचान प्राधिकरण ने लगभग 81 लाख और 11 लाख पैन कार्ड निष्क्रिय किए हैं।


title: भारतीय विशिष्ट पहचान प्राधिकरण

text: यूआईडीएआई इस आधार पर आधारित है कि दो-दोहराव आधार आधार का आधार होगा। यह बॉयोमीट्रिक्स के उपयोग से प्राप्त किया जाएगा और उच्च तकनीकी हस्तक्षेप और सफलता की आवश्यकता होगी। इसे प्राप्त करने के लिए और बायोमेट्रिक टेक्नोलॉजी पर सर्वोत्तम संभव जानकारी प्राप्त करने के लिए, एक बायोमेट्रिक्स कमेटी को एनआईसी के महानिदेशक डॉ बी के गैरोला की अध्यक्षता में स्थापित किया गया है। गियालोला, एनआईसी के महानिदेशक बायोमेट्रिक समिति ने अपनी अंतिम रिपोर्ट यूआईडीएआई को 7 जनवरी 2010 को सौंपी। यूआईडीएआई ने चेहरा, उंगलियों के निशान और आईरिस के लिए समिति द्वारा सुझाए गए मानकों और सर्वोत्तम प्रथाओं को स्वीकार कर लिया है। यूआईडीएआई, सभी संबंधित कारकों को ध्यान में रखते हुए, यह भी निर्णय लिया है कि निवासियों के सभी तीन बायोमेट्रिक विशेषताओं जैसे चेहरा, सभी दस उंगलियों के निशान और दोनों आईरिस छवियां नामांकन प्रक्रिया के दौरान यूआईडीएआई प्रणाली में एकत्रित की जाएंगी। यूआईडीएआई द्वारा रिपोर्ट स्वीकार करते हुए कार्यालय ज्ञापन इसके साथ जुड़ा हुआ है |


title: भारतीय विशिष्ट पहचान प्राधिकरण

text: यूआईडीएआई यह भी मानते हैं कि आधार प्राप्त करने के लिए सत्यापन प्रक्रिया सरल और उत्पीड़न का शिकार नहीं होना चाहिए और साथ ही, विश्वसनीय होना चाहिए। जैसा कि आधार का मुख्य उद्देश्य शामिल है, विशेष रूप से गरीबों की, सत्यापन प्रक्रिया को ऐसे तरीके से तैयार किया जाना चाहिए, जबकि यह निविष्टियों की अखंडता से समझौता नहीं करता है, इसके साथ ही गरीबों के बहिष्कार में भी इसका परिणाम नहीं है। इन मुद्दों पर समाधान के लिए भारत के पूर्व मुख्य सतर्कता आयुक्त (सीवीसी) श्री एन विठ्ठल की अध्यक्षता में एक जनसांख्यिकीय और डाटा फील्ड सत्यापन समिति की स्थापना की गई है। जनसांख्यिकीय डाटा मानक और सत्यापन प्रक्रिया समिति ने 9 दिसंबर 200 9 को अपनी अंतिम रिपोर्ट प्रस्तुत की। इसके बाद श्री नंदन नीलेकणी, पूर्व अध्यक्ष, यूआईडीएआई को प्रस्तुत किया गया। यूआईडीएआई द्वारा रिपोर्ट स्वीकार करते हुए कार्यालय ज्ञापन इसके साथ जुड़ा हुआ है।


title: भारतीय विशिष्ट पहचान प्राधिकरण

text: यूआईडीएआई परियोजना की सफलता के लिए एक जागरूकता और संचार रणनीति के महत्व को पहचानता है। इस संबंध में यूआईडीएआई के प्रयोजनों को प्राप्त करने के लिए जरूरी जागरूकता और संचार रणनीति की सिफारिश करने के लिए एक जागरूकता और संचार रणनीति सलाहकार परिषद का गठन किया गया है।


title: भारतीय विशिष्ट पहचान प्राधिकरण

text: वंचितों के लिए सरकार की कल्याणकारी योजनाओं में नकली और डुप्लिकेट रिकॉर्ड और गैर-मौजूद लाभार्थियों की खोज के बाद आधार परियोजना की आवश्यकता पड़ी। यह मुख्य रूप से जनसांख्यिकीय और बायोमेट्रिक जानकारी के सत्यापन में खराब प्रयासों के कारण था। आधार परियोजना इन मुद्दों का समाधान करेगी। भारत की अद्वितीय पहचान प्राधिकरण (यूआईडीएआई) को अतिरंजित लक्ष्य यह सुनिश्चित करना है कि अल्पसंख्यक अल्पसंख्यक नागरिक यूआईडी प्रणाली के तहत लाए जाएं।


title: भारतीय विशिष्ट पहचान प्राधिकरण

text: आधार परियोजना प्रत्येक भारतीय नागरिक को एक अद्वितीय, 16 अंकों की पहचान (यूआईडी) संख्या को प्रस्तुत करेगी जो जनसांख्यिकीय जानकारी से संबंधित 12 पहचान मापदंडों का प्रतिनिधित्व करती है। इसमें एक व्यक्ति के फिंगरप्रिंट और आईरिस स्कैन भी शामिल हैं जो आधार संख्या के लिए बॉयोमीट्रिक रिकॉर्ड मैपिंग बनाती हैं। तब सभी डेटा एकत्र किया जाएगा और सीआईडीआर (सेंट्रल आईडी रिपॉज़िटरी) के नाम से जाना जाने वाला केंद्रीय डेटाबेस में जमा होगा। सुरक्षा एजेंसियों द्वारा सक्रिय खतरे की निगरानी और जांच के लिए सीआईडीआर का इस्तेमाल किया जाएगा और साथ ही सेवा प्रदाताओं द्वारा विशेष रूप से वंचित वर्ग के लिए शीघ्र सेवाएं प्रदान करने के लिए उपयोग किया जाएगा।


title: भारतीय विशिष्ट पहचान प्राधिकरण

text: आधार डेटाबेस जिसे सीआईडीआर (केंद्रीय आईडी रिपॉजिटरी) के नाम से भी जाना जाता है का डाटा केंद्रों द्वारा संचालित केंद्रीय प्रणाली पर होस्ट किया गया है। इस डेटा का उपयोग आधार परियोजना के मुख्य उद्देश्यों की पूर्ति के लिए किया जाता है जैसे कि:


title: भारतीय विशिष्ट पहचान प्राधिकरण

text: 1. नामांकन आवेदन: नए ग्राहक पंजीकरण अनुरोध प्राप्त करने और नए डेटा को कैप्चर करने के लिए उपयोग किया जाता है। अनुरोध की विशिष्टता की पुष्टि करने के बाद, रजिस्ट्रार उन आंकड़ों को भर्ती करते हैं जो चुंबकीय मीडिया में विभिन्न रसद प्रदाताओं से प्राप्त होते हैं। यह डेटा तब आधार डेटाबेस पोस्ट सत्यापन पर अपलोड किया जाता है। रजिस्ट्रार में राज्य और केंद्रीय सरकारों, बैंकों और अन्य वित्तीय संस्थानों, टेलीफोन कंपनियों आदि के मंत्रालयों और विभागों में शामिल हैं (लेकिन वे प्रतिबंधित नहीं हैं)। एक बार यह किया जाता है, तो अनुरोध के लिए आधार संख्या तैयार की जाती है।


title: भारतीय विशिष्ट पहचान प्राधिकरण

text: 2. प्रमाणीकरण आवेदन: आधार डाटाबेस से पूछताछ के आधार पर पहचान (जनसांख्यिकीय और बायोमेट्रिक सूचना) के ऑनलाइन प्रमाणीकरण का आयोजन करेगा जो मान्य / अमान्य प्रकार के प्रतिक्रिया के रूप में इस तरह के प्रश्नों का उत्तर देते हैं। साथ ही, बायोमेट्रिक डेटा का दोहराव एक स्केल डेटा फ्यूजन स्कोर को प्रत्येक डुप्लिकेट रिकॉर्ड में निर्दिष्ट करके किया जाता है। यह स्कोर 0 से 100 की सीमा में है, '0' के साथ समानता का कम से कम स्तर और '100' समानता के उच्चतम स्तर के रूप में दर्शाता है


title: भारतीय विशिष्ट पहचान प्राधिकरण

text: 3. धोखाधड़ी का पता लगाने के आवेदन: धोखाधड़ी परिदृश्यों को पकड़कर पहचान धोखाधड़ी का पता लगाता है। कुछ उदाहरण: गैर-मौजूद आवेदकों के लिए पंजीकरण, सूचना का गलत विवरण, एक ही आवेदक द्वारा एकाधिक पंजीकरण प्रयास, उपयोगकर्ता प्रतिरूपण आदि।


title: भारतीय विशिष्ट पहचान प्राधिकरण

text: इसके अलावा, आधार परियोजना के प्रभावी कार्य को सुनिश्चित करने के लिए कई समर्थन अनुप्रयोग विकसित किए गए हैं। उनमें से कुछ हैं:


title: भारतीय विशिष्ट पहचान प्राधिकरण

text: 4. प्रशासनिक अनुप्रयोग: उपयोगकर्ता प्रबंधन, भूमिका-आधारित अभिगम नियंत्रण, स्वचालन और स्थिति रिपोर्टिंग प्रदान करता है।


title: भारतीय विशिष्ट पहचान प्राधिकरण

text: 5. विश्लेषिकी और रिपोर्टिंग अनुप्रयोग: सार्वजनिक और सहयोगी दोनों के लिए नामांकन और प्रमाणन के आंकड़े प्रदान करते हैं।


title: भारतीय विशिष्ट पहचान प्राधिकरण

text: 6. सूचना पोर्टल: आंतरिक उपयोगकर्ताओं, भागीदारों और सामान्य सूचना / रिपोर्ट / शिकायत अनुरोधों के लिए सार्वजनिक जानकारी प्रदान करता हैं।


title: भारतीय विशिष्ट पहचान प्राधिकरण

text: 7. संपर्क केंद्र इंटरफ़ेस अनुप्रयोग: क्वेरी और स्थिति अद्यतन कार्यक्षमता प्रदान करता है।


title: भारतीय विशिष्ट पहचान प्राधिकरण

text: 8. इंटरफ़ेस अनुप्रयोग: लेटर प्रिंटिंग और डिलीवरी प्रबंधन के लिए लॉजिस्टिक्स प्रदाता के साथ इंटरफेस।Aadhar Card Download


title: हुआंग ज़ियान फांग

text: हुआंग ज़ियान फांग(अंग्रेजी:Huang Xian Fan; साधारणीकृत चीनी:黄现璠; पारंपरिक चीनी: 黄現璠; हान्यू पिनयिन: Huáng Xiànfán) (१३ नवंबर १८९९ – १८ जनवरी १९८२) चीन के प्रसिद्ध मानवविज्ञानी, शिक्षाशास्त्री और इतिहासकार थे। इन्हें ज़ुआंग इतिहास का पिता माना जाता है।


title: हुआंग ज़ियान फांग

text: प्रोफ़ेसर हुआंग ज़ियान फांग, जिनका जन्म १३ नवंबर १८९९, चीन के दक्षिणी ग्वांग्शी स्टेट के हुसउइ गांव में। बचपन से ही हुआंग ने कुशाग्रता, जिज्ञासु वृत्ति और अध्यवसाय का परिचय दिया। नौ वर्ष तक पिता ने घर पर ही पढ़ाया, सार्वजनिक विद्यालय में इनकी शिक्षा २१ वर्ष हुई। उनकी आरम्भिक शिक्षा हुसउइ स्कूल में हुई। इसके बाद वे अध्यापक कालेज की तीसरे में पढ़े। १९२६-१९३५के बीच उसने वे अध्यापक विश्वविद्यालय की बेजिंग में पढ़े। १९३५ में कर जापान चले गए, वे टोक्यो विश्वविद्यालय में पढ़े। से दो वर्ष बाद लौटने पर ग्वांग्शी，में इतिहास के अध्यापक बने। इसके उपरान्त वे जीवन पर्यन्त ग्वांग्शी विश्वविद्यालय में विज्ञान फैकल्टी के प्राध्यापक एवं डीन रहे। प्रथम प्रोफ़ेसर का ज़ुआंग भी थे। १९५३ से १९८२ तक वे अध्यापक विश्वविद्यालय में प्राध्यापक भी रहे। सन १९८१ में वे जातीय सोसायटी के सदस्य बने। हुआंग ज़ियान फांग जी का निधन 18 जनवरी १९८२ में ८२ साल की उम्र में हुआ।


title: सहेल

text: साहेल या सहेल पट्टी अफ़्रीका के पश्चिम से पुर्व तक फ़ैला एक क्षेत्र है जो सहारा के रेगिस्तान को दक्षिण के घास के मैदानो से पृथक करता है। सहेल पट्टी की लंबाई ३,८६२ किलोमीटर है और यह अटलांटिक महासागर से लेकर लाल सागर तक फ़ैली हुई है। इस पट्टी की चोड़ाई कुछ सौ किलोमीटर से लेकर हजारों किलोमीटर तक है। सहेल पट्टी सेनेगल, मॉरीतानिया, माली, बुर्किना फासो, नाइजर, नाईजीरिया, चाड, सूडान और इरीट्रिया में फ़ैली हुई है।


title: पटना प्रमंडल

text: पटना प्रमंडल, बिहार राज्य के 9 प्रमंडल में से एक है। इसका मुख्यालय पटना में है। पटना प्रमंडल के छः जिले निम्नलिखित है-


title: पटना प्रमंडल

text: (१) पटना


title: पटना प्रमंडल

text: (२) नालंदा


title: पटना प्रमंडल

text: (३) भोजपुर


title: पटना प्रमंडल

text: (४) बक्सर


title: पटना प्रमंडल

text: (5) रोहतास


title: पटना प्रमंडल

text: (6) कैमूर


title: अफ्रीका का सींग

text: अफ्रीका का सींग, (सोमाली: Geeska Afrika, अंग्रेजी: Horn of Africa, गीज़: የአፍሪካ ቀንድ, अरबी: القرن الأفريقي) (वैकल्पिक रूप से पूर्वोत्तर अफ्रीका और कभी कभी सोमाली प्रायद्वीप) पूर्वी अफ्रीका का एक प्रायद्वीप है जो अरब सागर में सैकड़ों किलोमीटर तक फैला है और अदन की खाड़ी के दक्षिणी किनारे पर स्थित है। मानचित्र पर इसका स्वरूप एक सींग के समान लगता है इसी लिए इसे यह नाम दिया गया है। यह अफ्रीकी महाद्वीप का सबसे पूर्वी विस्तार है। इसको मध्ययुगीन काल में "बिलाद अल बरबर" ("बरबरों की भूमि") कहा जाता था। अफ्रीका का सींग के क्षेत्र में इरिट्रिया, जिबूती, इथियोपिया और सोमालिया जैसे देश स्थित हैं। इसका क्षेत्रफल लगभग 2000000 किमी² (772200 वर्ग मील) है और लगभग 10.02 करोड़ लोग यहाँ निवास करते हैं (इथियोपिया: 7.5 करोड़, सोमालिया: 1.0 करोड़, इरिट्रिया: 45 लाख और जिबूती: 7 लाख)। इथियोपिया अध्ययन और सोमाली अध्ययन के अंतर्गत अफ्रीका का सींग पर क्षेत्रीय अध्ययन किए गए हैं।


title: तिरहुत प्रमंडल

text: बिहार में गंगा के उत्तरी भाग को तिरहुत क्षेत्र कहा जाता था। इसे तुर्क-अफगान काल में स्वतंत्र प्रशासनिक इकाई बनाया गया। किसी समय में यह क्षेत्र बंगाल राज्य के अंतर्गत था। सन् १८७५ में यह बंगाल से अलग होकर मुजफ्फरपुर और दरभंगा नामक दो जिलों में बँट गया। ये दोनों जिले अब बिहार राज्य के अन्तर्गत है। वैसे अब तिरहुत नाम का कोई स्थान नहीं है, लेकिन मुजफ्फरपुर और दरभंगा जिलों को ही कभी कभी तिरहुत नाम से व्यक्त किया जाता है।


title: तिरहुत प्रमंडल

text: ब्रिटिस भारत में सन १९०८ में जारी एक आदेश के तहत तिरहुत को पटना से अलग कर प्रमंडल बनाया गया। तिरहुत बिहार राज्य के ९ प्रमंडलों में सवसे बड़ा है। इसके अन्तर्गत ६ जिले आते हैं:भारत में गंडक तथा गंगा नदियों से घिरा बिहार का उत्तरी मैदानी हिस्सा तिरहुत कहलाता है। इसके अन्तर्गत पश्चिमी चम्पारन, पूर्वी चम्पारन, मुजफ्फरपुर, सीतामढी, शिवहर तथा वैशाली जिला शामिल है। तिरहुत शब्द "तीरभुक्ति" अर्थात नदी का किनारा से व्युत्पन्न है। अतीत में राजर्षि जनक द्वारा शासित विदेह प्रदेश जिसमें हिमालय की तराई में पूर्वी नेपाल से लेकर गंगा के उत्तर का सारा मैदानी भाग शामिल था, तिरहुत कहलाया। बाद में वैशाली महाजनपद यहाँ के गौरवशाली इतिहास में जुड़ गया। जैन धर्म के तीर्थंकर भगवान महावीर तथा बौद्ध धर्म के संस्थापक महात्मा बुद्ध की चरणधूलि से यह भूमि आप्त है।


title: तिरहुत प्रमंडल

text: गंगा, गंडक तथा कोशी नदियों से घिरा सघन आबादी वाला मैदानी हिस्सा सन 1856 तक बंगाल प्रांत में भागलपुर प्रमंडल का अंग था। संथाल विद्रोह के पश्चात तिरहुत को पटना प्रमंडल में मिला दिया गया। 1875 में दरभंगा को तिरहुत से अलग कर स्वतंत्र जिला बना दिया गया। १९ वीं सदी के उत्तरार्द्ध में इस क्षेत्र में अकाल पडने के बाद बंगाल के लेफ्टिनेंट गवर्नर सर एंड्रू फ्रेजर को तिरहुत को अलग प्रशासनिक इकाई बनाने की आवश्यकता महसूस हुई। जनवरी 1908 में भारत के तत्कालिन गवर्नर जेनरल की मंजूरी मिलने के पश्चात तिरहुत प्रमंडल बना जिसमें सारण, चम्पारन, मुजफ्फरपुर तथा दरभंगा जिलों को रखते हुए मुजफ्फरपुर को मुख्यालय बनाया गया। वर्तमान में तिरहुत प्रमंडल भारत में सबसे ज्यादा जनसंख्या घनत्व वाला क्षेत्र है। लगभग समूचा भौगोलिक क्षेत्र मैदानी है जिसमें हिमालय से उतरकर गंगा में मिलने वाली नदियों का जाल बिछा है। जमीन काफी उपजाऊ है इसलिए शीतोष्ण कटिबंध में उगने वाले लगभग सभी फसल यहाँ उपजाए जाते है। आम, लीची, केला तथा शहद के उत्पादन में तिरहुत का स्थान अद्वितीय है। उद्योगों का नगण्य विकाश तथा रोजगार के सीमित अवसर के चलते यहाँ से देश के अन्य हिस्सों मं काम के लिए लोगों का पलायन दर अधिक है। निम्न आर्थिक स्तर के बावजूद यह क्षेत्र बौद्धिक दृष्ट्कोण से जाग्रत तथा सांस्कृतिक रूप से चेतन है।


title: निबंधकार

text: निबंधकार वह है जो साहित्य की एक विधा निबंध जिसमें सभी प्रकार के लेख व निबंध सम्मिलित हैं, की रचने का व्यावसायिक काम करता है।


title: नाटककार

text: निबंधकार वह है जो साहित्य और रंगमंच की एक विधा नाटक लिखने का व्यावसायिक काम करता है।


title: खार्तूम

text: खार्तूम (الخرطوم "अल-खार्तूम") अफ्रीका के सूडान की राजधानी है। यह उत्तर से विक्टोरिया झील से आती श्वेत नील एवं पश्चिम में इथियोपिया से आती ब्लू नील के संगम पर स्थित है। दोनों नदियों के संगम को अल-मोर्गन कहते हैं। मुख्य नदी नील अपनी यात्रा यहां से उत्तरावर्ती होकर मिस्र और अन्ततः भूमध्य सागर को करती है।  नील नदी द्वारा तीन भागों में विभाजित होने से खार्तूम शहर एक त्रिकोणीय महानगर बनता है, जिसकी अनुमानित जनसंख्या दस लाख से अधिक है। ये तीन भाग उत्तरी खार्तूम (अल खार्तूम भाहरी) एवं ओमदर्मन (उम्म दर्मान) से पश्चिम में सेतुओं द्वारा जुड़े हैं।


title: वर्षामापी

text: लगभग ५०० ईसापूर्व यूनान के लोगों द्वारा वर्षा की मात्रा का व्यौरा (रेकार्ड) रखने की पुष्टि हुई है। उसके लगभग सौ वर्ष बाद भारत में भी कटोरा का प्रयोग करके वर्षा की मात्रा मापने के बारे में जानकारी है। इस तरह के आंकड़े का प्रयोग संभावित विकास के बारे में भविष्यवाणी करने एवं उसके अनुसार भू-कर लगाने के काम आता था। कौटिल्य के अर्थशास्त्र में इस तरह के प्रमान मौजूद हैं।


title: वर्षामापी

text: सन् १६६२ ई में ब्रिटेन के क्रिस्टोफर रेन (Christopher Wren) ने पहला टिपिंग बकेत वर्षामापी (tipping-bucket rain gauge) विकसित किया।


title: वर्षामापी

text: वर्षा की माप मिलीमीटर में की जाती है। इसका सिद्धान्त बहुत सरल है। इसके लिये एक चौड़े मुंह का बर्तन प्रयोग में लाया जाता है जिसका पेंदी से लेकर उपर तक का क्राससेक्शन समान हो। इसको ऐसी जगह पर रख दिया जाता है जहाँ वर्षा का जल बिना किसी व्यवधान के इसमें गिरता रहे। किसी निर्धारित समयावधि में इसमें एकत्र द्रव (पानी) की उँचाई ही उस अवधि में वर्षा की माप कहलाती है।


title: वर्षामापी

text: कई तरह के वर्षामापी उपयोग में आते हैं। इनमें " चिन्हांकित बेलन " (graduated cylinder), भाराधारित वर्षामापी (weighing gauges), टिपिंग बकेट वर्षामापी (tipping bucket gauges) तथा भूमिगत गड्ढे (buried pit collectors) शामिल हैं।


title: उप-सहारा अफ़्रीका

text: उप-सहारा अफ़्रीका एक भौगोलिक शब्द है जिसका आशय अफ़्रीका के उस भू भाग से है जो सहारा रेगिस्तान के दक्षिण में स्थित है। उप-सहारा अफ़्रीका को अश्वेत अफ़्रीका भी कहॉ जाता है क्योंकि इस क्षेत्र में मुख्यतः अश्वेत आबादी है। यहा के ज्यादातर लोग ईसाई धर्म का पालन करते हैं।


title: बोढेला

text: बोढेला दिल्ली का "एक" गाँव है। यह पश्चिमी दिल्ली जिले में आता है।


title: बोढेला

text: यह विकासपुरी का एक गाँव है, यह पश्चिमी जिले में आता है।


title: दलेर मेंहदी

text: यह भारत के पंजाब प्राँत के विख्यात लोक संगीत, भांगड़ा व पॉप गायक हैं।


title: नीलो-साहरन भाषा समूह

text: नीलो-साहरन भाषा समूह अफ़्रीका मे बोले जाने वाली भाषाओं का एक समूह है। यह भाषा समूह नील एवं चारी नदी के उपरी क्षेत्र मे प्रमुखता से बोली जाती है।


title: शारी नदी

text: शारी नदी (Chari River) मध्य अफ़्रीका की एक प्रमुख नदी है जो मध्य अफ़्रीकी गणराज्य, कैमरून और चाड के देशों में बहती है। यह 1,400 किमी लम्बी है। यह मध्य अफ़्रीकी गणराज्य में आरम्भ होती है और इसके लम्बे मार्ग में कई उपनदियों (जैसे की लोगोन नदी) का पानी इसमें समाहित हो जाता है। इसका नदीमुख (अन्तिम विलय) चाड झील पर स्थित है और यह उस झील के जल का मुख्य स्रोत है।


title: चाड झील

text: चाड झील अफ़्रीका मे स्थित एक मीठे पानी की झील है। यह झील ४ देशो के २ करोड़ लोगो के पीने की पानी की आवश्यकता को पूरी करती है। चारी नदी चाड झील के पानी का स्रोत है। चाड झील से ही अफ़्रीकी देश चाड का नाम पड़ा है।


title: आइ. यू. पी. ए. सी. नाम

text: आइ. यू. पी. ए. सी. (IUPAC) नामकरण, रसायनों का नाम रखने की प्रणाली है, जिससे साथ ही साथ रसायनशास्त्र की व्याख्या करने में भी मदद मिलती है। यह विशुद्ध एवं अनुप्रयुक्त रसायनशास्त्र के अन्तर्राष्ट्रीय संघ द्वारा विकसित की गयी है, व अद्यतन रखी जाती है। कार्बनिक व अकार्बनिक यौगिकों के नामकरण के नियम दो प्रकाशनों में निहित हैं, जिनके नाम हैं Blue Book तथा Red Book। एक तीसरे प्रकाशन नामतः Green Book में भौतिक राशियों के लिए प्रयुक्त चिह्नों के प्रयोग के लिए अनुशंसाएँ हैं (आइ यू पी ए सी से जुड़ी), जबकि एक चौथे प्रकाशन में जिसका नाम Gold Book है, रसायन से संबंधित पारिभाषिक शब्दों की परिभाषा है। इसी प्रकार के संग्रह जैव-रसायन (IUBMB से संबद्ध), तथा वैश्लेषिक रसायन, तथा बृहदाण्विक-रसायन में भी हैं। इन पुस्तकों में विशेष परिस्थितियों के लिए लघुतर अनुशंसाएँ भी हैं, जो कि समय समय पर Pure and Applied Chemistry पत्र में प्रकाशित होती रहती हैं।


title: उत्सादन

text: उत्सादन विद्या चौंसठ कलाओं में से एक प्रसिद्ध विद्या है जिसमें उबटन लगाना, सिर, हाथ, पैर आदि को दबाने की शिक्षा दी जाती है।


title: ऊर्जा (वैशेशिक दर्शन के अनुसार)

text: वैशेषिक दर्शनके अनुसार


title: ऊर्जा (वैशेशिक दर्शन के अनुसार)

text: भाष्यकार प्रशस्तपाद ने तेज 4 के व्याख्यान प्रसंग में 'तेज' के चार प्रकार प्रतिपादित किये हैं। ये चार प्रकार उस तेज के ही स्वरूपान्तर हैं। वे इस प्रकार हैं- (१) भौम (२) दिव्य (३) उदर्य (४) आकरज


title: ऊर्जा (वैशेशिक दर्शन के अनुसार)

text: वैशेषिक दर्शन 'भौम' (terrestrial) और 'दिव्य' (celestial) को इसके स्रोत के रूप में निरुपित करता है। काष्ठादि ईधन से उत्पन्न और ऊर्ध्व ज्वलन स्वभाव (लपट के साथ जलने वाला) वाले 'तेज' को भौम कहते हैं और सूर्य, विद्युत आदि से प्राप्त 'तेज' को दिव्य कहते हैं। अन्य दो 'उदर्य' (abdominal) और 'आकरज' आधिभौतिक एवं पराभौतिक राशियों से सम्बन्धित हैं। तेज के बिना शरीर क्रिया कदापि संभव नहीं हो सकती, भोजनादि पाचनक्रिया का कारण रूप 'तेज' उदर्य कहा जाता है तथा सुवर्ण (gold) प्लेटिनम (platinum) धातुएँ 'आकरज' तेज कहलाती हैं।


title: ऊर्जा (वैशेशिक दर्शन के अनुसार)

text: किसी वस्तु या तंत्र में निहित कार्य करने की क्षमता को उर्जा कहते हैं। भौतिक विज्ञान में ऊर्जा की व्याख्या ऊष्मा क्रमश: तापमान (temperature) और रंग (colour) हैं। लोहे की शलाका (छड़) की चुम्बक की ओर गति (motion) का अदृष्ट कारण, विद्युत (electricity) का प्रभाव आदि भी ऊर्जा के अलग-अलग रूप हैं।


title: ऊर्जा (वैशेशिक दर्शन के अनुसार)

text: उर्जा का विस्तृत अध्ययन ही आधुनिक भौतिक विज्ञान के विकास का प्रमुख कारण है। ऊष्मा, प्रकाश, स्थिति, स्थापकता और चुम्बकत्व (magnetism) के विश्लेषणात्मक विवरण को पृथक् कर उनके अध्ययन का प्रबन्ध करना संभव है।


title: ऊर्जा (वैशेशिक दर्शन के अनुसार)

text: यदि भौतिक विज्ञान और वैशेषिक दर्शन के साथ-साथ अंशुबोधिनी के आधार पर 'शब्द' (तरंग वृत्ति: wave aspect) का क्रमबद्ध अध्ययन किया जाय तो यह निश्चित ही अणुविखण्डन प्रक्रिया (disintegration of the atom) को समझने में अत्यन्त सहायक हो सकता है। पुरातन भारतीय साहित्य में शब्द के अन्य दो प्रकार और भी वर्णित हैं- (१) आहतनाद (द्रव्य माध्यम में तरंग) और (२) अनाहतनाद (पदार्थ की तरंग वृत्ति)।


title: ऊर्जा (वैशेशिक दर्शन के अनुसार)

text: तुलनात्मक अध्ययन का अभिप्राय वैशेषिक सम्मत भौतिक राशियों और आधुनिक भौतिक विज्ञान की राशियों के मध्य साम्य भी प्रदर्शित करना है। अत: शेष चार पदार्थों (सामान्य, विशेष, समवाय और अभाव) का विश्लेषण अवशिष्ट है उनका विवेचन अग्रिम परिच्छेद में किया जायेगा।


title: ऊर्जा (वैशेशिक दर्शन के अनुसार)

text: 1 प्रशस्तपाद, -भाष्य (६०० ई. पू.), "तत्रशुक्लं भास्वरं च रूपम्। ऊष्ण एव स्पर्श: तदपि द्विधमणु कार्यभावात्।"


title: ऊर्जा (वैशेशिक दर्शन के अनुसार)

text: 2 प्रशस्तपाद, -भाष्य (६०० ई. पू.), "घटादेरामद्रव्यस्याग्निना सम्बन्धस्याभिधानान्तोदनाद्वा तदारम्भकेष्वणुषु कर्मण्युत्पादयन्ते।"


title: ऊर्जा (वैशेशिक दर्शन के अनुसार)

text: 3 प्रशस्तपाद, -भाष्य (६०० ई. पू.), "पुनरन्यस्मादग्नि संयोगादौष्ण्यापेक्षात् पाकजा जायन्ते।"


title: ऊर्जा (वैशेशिक दर्शन के अनुसार)

text: 4 प्रशस्तपाद, -भाष्य (६०० ई. पू.), "भौमं दिव्यमुदर्यमाकरजं च। तत्र भौमं काष्ठेन्धन प्रभवमूर्ध्वज्वलनस्वभावं, पचन, दहन, स्वेदनादि समर्थ, दिव्यमविन्धनं, सौर, विद्युदादि।"


title: ऊर्जा (वैशेशिक दर्शन के अनुसार)

text: 5 महर्षि कणाद्, वैशेषिक सूत्र ५-१-१५ (६०० ई. पू.), "मणि गमनं सुच्याभिसर्पणमदृष्टकारणम्।" महर्षि गौतम, न्यायसूत्र ३-१-२३ (६०० ई. पू.), "अयसो अयस्कान्ताभिगमनवत्दुपसर्पणम्।"


title: ऊर्जा (वैशेशिक दर्शन के अनुसार)

text: 6 अगस्त्य, -संहिता, शिल्पशास्त्रसार (११०० ई.) "संस्थाप्यमृण्मये पात्रे ताम्रपत्रं सुशोभितम्। छादयोच्छिखिग्रिवेण चार्द्राभि: काष्ठपांसुभि:।। १।। दस्तालोष्ठो निधातव्य: पारदाच्छादितस्तत:। संयोगाज्जायते तेजो मैत्रावरुण संज्ञितम्।। २।। अनेन जल भंगोऽस्ति प्राणोदानेषु वायुषु। एवं शतानां कुम्भानां संयोग: कार्यकृत् स्मृत:।। ३।। वायुबंधक वस्त्रेण निबद्धो यान मस्तके। उदान: स्वलघुत्वेन विभर्त्याकाश यानकम्।। ४।।"


title: कांगो नदी

text: कांगो नदी, जो ज़ाइरे नदी भी कहलाती है, अफ़्रीका की एक प्रमुख नदी है। ४,७०० किलोमीटर की दूरी तय करने वाली यह नदी पश्चिम मध्य अफ़्रीका की सबसे विशाल और नील नदी के बाद अफ़्रीका की सबसे लम्बी नदी है। कांगो नदी विश्व की समस्त नदियों में, दक्षिण अमेरीका की ऐमेंज़न नदी के बाद, दूसरी सबसे अधिक जलप्रवाह वाली नदी है। लम्बाई में यह दुनिया की नौवी सबसे लम्बी नदी है और पूर्व अफ़्रीकी रिफ़्ट की पहाड़ियों-पठारों में अपने स्रोत से लेकर अटलांटिक महासागर में विलय तक ४,७०० किमी का फ़ासला तय करती है। अपने मार्ग में कांगो नदी दो बार भूमध्य रेखा पार करती है। इस विशाल नदी का जलसम्भर क्षेत्र भी विशाल है और इसमें लगभग ४० लाख वर्ग किमी आते हैं, जो कि पूरे अफ़्रीकी महाद्वीप का १३% क्षेत्रफल है। कांगो नदी पर मुख्य रूप से दो जलप्रपात हैं स्टैनले जलप्रपात और लिविंगस्टोन जलप्रपात


title: कांगो नदी

text: इसकी संपूर्ण लंबाई 2,900 मील है। इसका प्रवाहक्षेत्र 14,25,000 वर्ग मील है। नदी अपने मुहाने पर सात मील चौड़ा रूपधारण कर समुद्र में गिरती है। यह समुद्र में प्रति सेकेंड 20 लाख घन फुट कीचड़ युक्त पानी गिराती है। यह नदी मध्य अफ्रीका के 4,650 फुट की ऊँचाई से निकलती है उत्तरी रोडेशिया में चंबेज़ी तदुपरांत लूआ पूला (Lua Pula) नाम से विख्यात है। यह नदी 200 फुट की ऊँचाई से गिरकर स्टैनली जलप्रपात का सृजन करती है। इसके पश्चात यह बहुत बड़ी नदी का रूप धारण कर लेती है जो 980 मील चंद्राकार रूप में बहती हुई भूमध्य रेखा को दो बार आर-पार करती है। इसकी सहायक नदियों में कसाई तथा उंबागी विशेष उल्लेखनीय हैं। इस नदी में 4,000 लघु द्वीप हैं। इसमें छोटी-छोटी वाष्पचालित नौकाएँ भी चलाई जाती हैं। इसका निचला जलप्रवाह 28 स्थलों पर विघटित होकर जलशक्ति उत्पादक स्थानों का सृजन करता है। यहाँ पर शिकार खेलने योग्य भयंकर जंगली जानवर पाए जाते हैं क्योंकि इस नदी का अधिकांश मार्ग घने तथा अभेद्य जंगलों से घिरा हुआ है। इसमें सैकड़ों जातियों की मछलियाँ मिलती हैं तथा तटीय प्रदेश में दुर्लभ कीड़े-मकोड़ों की प्राप्ति होती है।


title: नाइजर नदी

text: नाइजर नदी पश्चिम अफ़्रीका की प्रमुख नदी है। नील और कांगो नदी के बाद यह अफ़्रीका की तीसरी सबसे लंबी नदी है। नाइजर नदी सिएरा लियोन मे स्थित लोमा पर्वत से पहाड़ी क्षेत्र से निकलकर समुद्र से विमुख होकर दक्षिणी सहारा मरुस्थल में 2,600 मील बहने के पश्चात दक्षिण की ओर मुड़कर  गिन्नी की खाड़ी में गिरती है।  इस नदी की पुरानी धारा के चिन्ह मरुस्थल में बहुत दूर उत्तर तक मिलते हैं। नाइजर की सबसे महत्वपूर्ण सहायक नदी 'बेन्ययू', इसके मुहाने से 250 मील ऊपर मिलती है। समुद्र में मिलने से पहले नाइजर कई धाराओं में बँटकर 1,400 वर्ग मील क्षेत्र में डेल्टा बनाती है। डेल्टा में, जो समुद्र के किनारे 120 मील लंबा है, धान , गन्ना तथा कपास की अच्छी उपज होती है। नाइजर में 5,84,000 वर्ग मील क्षेत्र का जल आता है। यद्यपि इसकी धारा में अनगिनत चट्टानें तथा झरने पड़ते हैं, तथापि इसका मध्य भाग छोटी नौकाओं के परिवहन का काम देता है। इस नदी में मछलियाँ , मगर तथा दरियाई घोड़े अधिक मिलते हैं।


title: जेम्बेजी नदी

text: जेम्बेजी नदी अफ़्रीका की चौथी सबसे लंबी और हिन्द महासागर मे गिरने वाली सबसे बड़ी अफ़्रीकी नदी है। इसी नदी पर 50 मीटर ऊँची विक्टोरिया जलप्रपात स्थित है। इस नदी के किनारे शेर, हाथी, मगरमच्छ आदि मिलते है।


title: लिम्पोपो नदी

text: लिम्पोपो नदी दक्षिण मध्य अफ़्रीका की एक प्रमुख नदी है। यह नदी हिन्द महासागर मे समाप्त होती है। जेम्बेजी नदी के बाद यह दुसरी सबसे बड़ी अफ़्रीकी नदी है जो हिन्द महासागर मे गिरती है। लिम्पोपो नदी को 'घड़ियाल नदी' कहकर भी सम्बोधित किया जाता है। अफ़्रीका की यह नदी मकर रेखा से दो बार गुजरती है।


title: लिम्पोपो नदी

text: यह नदी बोत्सवाना और दक्षिण अफ्रीका की सीमा से निकलती है। यह मरिको और क्रोकोडाइल नामकी दो नदियों के संगम से बनती है। 1750 किमी 415000 वर्ग किमी यह नदी चार देशों दक्षिण अफ्रीका बोत्सवाना ज़िम्बाम्बे मोजांबिक से होकर गुजरती है। यह नदी का मार्ग अर्धवृत्ताकार सा हो गया है।यह पहले उत्तर तब उत्तर पूर्व फिर पूर्व अंत में दक्षिण पूर्व की ओर बहती है। यह क्रूजर राष्ट्रीय पार्क का सीमा बनाती है।


title: लिम्पोपो नदी

text: मरिको नदी क्रोकोडाइल नदी नोटवाने नदी पलाला नदी ओलिफंट्स नदी आदि बहुत सी सहायक नदियाँ है।  यह नदी मोजांबिक के गाज़ा क्षेत्र में हिन्द महासागर में मिल जाती है। इस नदी में हिप्पो और मगरमच्छ मिलते है। कभी कभी शार्क भी मिल जाती है।


title: श्वेत नील

text: श्वेत नील (अरबी: النيل الأبيض, an-Nīl al-Ābyad) अफ्रीका की एक नदी है, जो नील नदी की एक मुख्य सहायक नदी है। दूसरी मुख्य सहायक नदी नीली नील नदी है। यह नो झील से बाहर-अल-जबाल एवं बाहर-अल-ग़ज़ल नदियों के संगम से निकलती है। यह नदी विक्टोरिया झील से ३७०० कि॰मी॰ (२३०० मील) लंबाई के बाद नील नदी में मिल जाती है।


title: नीली नील

text: नीली नील (; ʿअब्बाई, ; अरबी: an-Nīl al-Āzraq) तना झील, इथियोपिया से निकली अफ्रीका की एक एक नदी है।


title: अस्वान बांध

text: अस्वान (असुआन) नील नदी पर मिस्र में एक है। यहां दो बांध बने हैं।


title: अस्वान बांध

text: इन बांधों द्वारा नदी की बाढ़ पर नियंत्रण रखा जाता है। इसके साथ ही कृषि के लिए जल एवं बिजली उत्पादन भी होता है। पुराना अस्वान बांध काहिरा से पर है। नया अस्वान बांढ पुराने बांध से ऊपर स्थित है।


title: विक्टोरिया झील

text: विक्टोरिया झील या विक्टोरिया न्यांज़ा (उकेरेवे और नलुबाले) अफ्रीका की झीलों में से सबसे बड़ी झील है।


title: विक्टोरिया झील

text: Institutions of the East African Community


title: विक्टोरिया (बहुविकल्पी)

text: विक्टोरिया के कई अर्थ हो सकते हैं:-


title: बबूल

text: बबूल या कीकर (वानस्पतिक नाम : "आकास्या नीलोतिका") अकैसिया प्रजाति का एक वृक्ष है। यह अफ्रीका महाद्वीप एवं भारतीय उपमहाद्वीप का मूल वृक्ष है।


title: बबूल

text: बबुल का पेड़ जिसे स्थानीय भाषा में देशी कीकर कहा जाता है। पुरानी मान्यताओं के अनुसार इस पेड़ में भगवान विष्णु का निवास माना जाता है।प्राचीन समय में इस पेड की पुजा की जाती थी । इस पेड़ को काटना महापाप माना जाता है। जिस जगह यह पेड होता है वह जगह अत्यंत शुभ मानी जाती है। ऐसा माना जाता है कि जिस घर में यह पेड़ पाया जाता है कि वह घर हमेशा धन धान्य से परिपूर्ण रहता है। यह पेड़ एक मात्र पश्चिमी राजस्थान में पाया जाता है इस पेड़ की गिनती दुर्लभ क्षेणी में होती है ।बबूल का गोद औषधीय गुणों से भरपूर होता है तथा अनेक रोगों के उपचार में काम आता है बबूल की हरी पतली टहनियां दातून के काम आती हैं। बबूल का गोद उतम कोटि का होता है जो औषधीय गुणों से भरपूर होता है तथा सेकडो रोगों के उपचार में काम आता है ।बबूल की दातुन दांतों को स्वच्छ और स्वस्थ रखती है। बबूल की लकड़ी का कोयला भी अच्छा होता है। हमारे यहां दो तरह के बबूल अधिकतर पाए और उगाये जाते हैं। एक देशी बबूल जो देर से होता है और दूसरा मासकीट नामक बबूल. बबूल लगा कर पानी के कटाव को रोका जा सकता है। जब रेगिस्तान अच्छी भूमि की ओर फैलने लगता है, तब बबूल के जगंल लगा कर रेगिस्तान के इस आक्रमण को रोका जा सकता है।


title: सवाना

text: sawana उष्णकटिबंधीय घास के मैदानों को कहते हैं। यहां पर्याप्त रूप से छोटे वृक्ष ऐसे लगे होते हैं, कि यह क्षेत्र एकदम एकसार घना हरा भरा रहता है। ये फैले हुए वृक्षो के साथ घास के मैदान है।


title: राष्ट्रीय उद्यान

text: राष्ट्रीय उद्यान (national park) ऐसा उद्यान या अन्य क्षेत्र होता है जिसे किसी राष्ट्र की प्रशासन प्रणाली द्वारा औपचारिक रूप से संरक्षित करा गया हो। अलग-अलग देश अपने राष्ट्रीय उद्यानों के लिए अलग-अलग नीतियाँ रखते हैं लेकिन लगभग सभी में क्षेत्रों के वन्य जीवन को आने वाली पीढ़ीयों के लिए संरक्षित रखना एक मुख्य ध्येय होता है। टोबेगो पर स्थित और सन् 1776 में स्थापित टोबेगो मुख्य पहाड़ी वन संरक्षित क्षेत्र विश्व का सबसे पहला राष्ट्रीय उद्यान माना जाता है। राज्य नेशनल पार्क के नाम स्थापना वर्ष देश में कुल 104 राष्ट्रीय उद्यान हैं।


title: रांगेय राघव की कृतियां

text: यह सूची प्रसिद्ध हिन्दी साहित्यकार रांगेय राघव की कृतियों की है:-


title: विक्टोरिया जलप्रपात

text: विक्टोरिया जलप्रपात जिसे स्थानिय भाषा मे मोसी-ओआ-तुन्या (Mosi-oa-Tunya) कहॉ जाता है अफ़्रीका की जेम्बेजी नदी पर स्थित एक जल प्रपात है। इस जलप्रपात को विश्व के सात प्राकृतिक आश्चर्यो मे से एक माना जाता है।


title: विक्टोरिया जलप्रपात

text: शानदार जलप्रपातों में से यह प्रपात दूसरे नम्बर पर रखा जाता है। इस जलप्रपात का अफ़्रीकी नाम 'मोसी- ओआ-तुन्या' है, अर्थात 'धुआँ जो गरजे'।विक्टोरिया फॉल्स को इस धरती पर गिरते पानी का सबसे चौड़ा प्रपात (सबसे चौड़ा पानी का परदा) कहा जाता है। इसकी चौड़ाई सत्रह सौ मीटर है। दुनियाभर से लोगों के यहां सालभर आने के बाद भी इस जगह के जादू में कोई कमी नहीं आई है। वाटरफॉल्स से बनने वाला कुहासा  बीस किलोमीटर दूर से भी देखा जा सकता है। इसी तरह उसकी गर्जना भी बहुत दूर से सुनी जा सकती है। सौ मीटर नीचे पानी के गिरने से बाद उठने वाली बौछारें काफी हद तक उस इलाके में मौजूद रेनफॉरेस्ट को बनाए रखने के लिए जिम्मेदार हैं। नजारा तब और खूबसूरत हो उठता है जब अलग- अलग कोण से इंद्रधनुष पानी के ऊपर देखने को मिलते हैं। यह दक्षिणी अफ्रीका के सबसे पसंदीदा पर्यटक स्थलों में से एक है। नवंबर 1855 में यहां पहुंचने वाले पहले विदेशी डेविड लिंगस्टोन थे। उन्होंने ब्रिटेन की महारानी के नाम पर इस फॉल्स का नाम रखा। चार साल पहले गरजने वाले धुंए के बारे में सुनकर उन्होंने इसकी खोज शुरू की थी। दुनियाभर में हनीमून के लिए भी यह सबसे लोकप्रिय जगहों में से है। जाम्बेजी नदी में क्रूज, गेम रिजर्व व सफारी यहां के अन्य आकर्षण हैं। नवंबर से अप्रैल का समय यहां काफी गरम, उमस भरा व भीगा होता है। मार्च व अप्रैल की बाढ़ में यह अपने पूरे प्रवाह पर होता है लेकिन इसकी बौछारें इतनी तेज होती हैं कि आपको दूर- दूर तक गीला कर देती हैं और उसे देख पाना तक मुश्किल हो जाता है। विक्टोरिया फॉल्स के लिए अफ्रीका में सभी प्रमुख स्थानों से आसानी से पहुंचा जा सकता है। विक्टोरिया फॉल्स के ही नाम से शहर इस प्रपात से थोड़ा ही दूर है, जहां रेलवे स्टेशन और हवाई अड्डा, दोनों हैं। दक्षिण अफ्रीका, जिंबाब्वे, जांबिया, बोत्सवाना आदि जगहों से सीधे संपर्क में है। वैसे तो यहां पूरे सालभर जाया जा सकता है लेकिन जून से मध्य अगस्त तक यहां हल्का ठंडा मौसम होता है जो भारत में गरमियों से सुकून देने वाला हो सकता है। यह समय न केवल फॉल्स का बेहतर आनंद देता है बल्कि इन दिनों राफ्टिंग, बंजी जंपिंग, तार से बंधकर प्रपात के ऊपर उड़ने और अन्य कई हवाई करतबों जैसी बाकी रोमांचक गतिविधियां भी हो सकती हैं। दिसंबर से जनवरी में फॉल्स अपने सबसे निचले और अप्रैल में अपने सबसे उफानी स्तर पर होता है। दक्षिण अफ्रीका में प्रीटोरिया से एक विशेष लक्जरी ट्रेन भी चलती है जो तीन दिन में पीटर्सबर्ग पहुंचाती हैं जहां से विक्टोरिया फॉल्स के नजारे को देखने के लिए दो घंटे की विशेष उड़ान होती है। इसके अलावा भी कई टूर पैकेज हैं जिनमें विक्टोरिया फॉल्स के अलावा आस-पास के गेम रिजर्व व सफारी भी शामिल है। प्रपात से पहले जेम्बेजी नदी में 'लुआम्पा' और 'कुआन्डो' नाम की दो बड़ी नदियां भी आकर मिलती हैं। विक्टोरिया जलप्रपात विश्व का सबसे बड़ा एकल प्रपात है, जो बेसाल्ट घाटियों में मीलो तक शोर करता है। इस जलप्रपात में जल के गिरने की आवाज़ किसी के भी रौंगटे खड़े कर सकती है। ऐसा लगता है कि मानो पूरी जेम्बेजी नदी ही यहाँ से कूद पड़ी हो। मुख्य जलप्रपात सबसे लंबा है, इसे 'मेन फ़ाल्स' कहते हैं। विक्टोरिया जलप्रपात में जल इतने जोरों से गहराई में गिरता है कि आस-पास 20 किलोमीटर तक धुंध दिखाई देती है। उससे होने वाली बौछार उँचे जाकर वर्षा की तरह गिरती है। इसी की वजह से यहां रेन फॉरेस्ट बना हुआ है।  1.दैनिक जागरण हिंदी अख़बार 2.bharatdiscovery. org वेबसाइट


title: खोइसान

text: खोईसान या खोइसान दक्षिण अफ़्रीका में रहने वाली दो अलग जातियों का सामूहिक नाम है जो खोईसान भाषाएँ बोलती हैं और अपने इर्द-गिर्द रहने वाले बहुसंख्यक बांटू भाषा बोलने वाली जातियों से भिन्न हैं। यह दो जातियाँ हैं: शिकारी-फ़रमर जीवनी बसर करने वाली सान जाति (जिन्हें बुशमैन भी कहा जाता है) और मवेशी-पालन करने वाली खोई जाति। यह दोनों समुदाय कालाहारी रेगिस्तान के क्षेत्र में रहते हैं।


title: खोइसान

text: खोईसान लोग अपने इर्द-गिर्द के बांटू लोगों से अलग नज़र आते हैं। इनका रंग भूरा होता है, जबकि बांटू लोग कृष्ण-वर्णीय होते हैं। इनका कद भी छोटा होता है: आमतौर पर १४९ सेमी (४ फ़ुट ९ इंच) से १६३ सेमी (५ फ़ुट ४ इंच) तक। इनकी आँखों का अकार भी बांटू लोगों से थोड़ा भिन्न होता है।


title: खोइसान

text: खोईसान लोगों के दरम्यान आनुवंशिकी (यानि जॅनॅटिक्स) अनुसंधान करने से पता चला है कि यह पितृवंश और मातृवंश के नज़रिए से सारे मानवों के निकटतम सांझा पूर्वज से उत्पन्न हुई पहली शाखाओं के सदस्य हैं। इनमें अतिप्राचीन पितृवंश समूह ए, पितृवंश समूह बी और मातृवंश समूह ऍल० मिलते हैं।


title: मौसम विज्ञान

text: ऋतुविज्ञान या मौसम विज्ञान (Meteorology) कई विधाओं को समेटे हुए विज्ञान है जो वायुमण्डल का अध्ययन करता है। मौसम विज्ञान में मौसम की प्रक्रिया एवं मौसम का पूर्वानुमान अध्ययन के केन्द्रबिन्दु होते हैं। मौसम विज्ञान का इतिहास हजारों वर्ष पुराना है किन्तु अट्ठारहवीं शती तक इसमें खास प्रगति नहीं हो सकी थी। उन्नीसवीं शती में विभिन्न देशों में मौसम के आकड़ों के प्रेक्षण से इसमें गति आयी। बीसवीं शती के उत्तरार्ध में मौसम की भविष्यवाणी के लिये कम्प्यूटर के इस्तेमाल से इस क्षेत्र में क्रान्ति आ गयी।


title: मौसम विज्ञान

text: मौसम विज्ञान के अध्ययन में पृथ्वी के वायुमण्डल के कुछ चरों (variables) का प्रेक्षण बहुत महत्व रखता है; ये चर हैं - ताप, हवा का दाब, जल वाष्प या आर्द्रता आदि। इन चरों का मान व इनके परिवर्तन की दर (समय और दूरी के सापेक्ष) बहुत हद तक मौसम का निर्धारण करते हैं।


title: मौसम विज्ञान

text: ऋतुविज्ञान वायुमंडल का विज्ञान है। आधुनिक ऋतुविज्ञान में वायुमंडल में होनेवाली भौतिक घटनाओं का तथा उनसे संबद्ध उपलगोले (लिथोस्फ़ियर) और जलगोले (हाइड्रोस्फ़ियर) की घटनाओं का अध्ययन किया जाता है। ऋतुविज्ञान के विषय का वर्णन, जहाँ तक उसका संबंध निचले वायुमंडल की मौसमी घटनाओं से हैं, अधिकतम सुविधापूर्वक निम्नलिखित चार भागों में किया जा सकता है:


title: मौसम विज्ञान

text: (1) यांत्रिक ऋतुविज्ञान (फ़िजिकल और डाइनैमिकल मीटिअरॉलोजी) जिसका संबंध उन प्रेक्षणयंत्रों तथा प्रेक्षणविधियों से है जिनके द्वारा वायुमंडल की ऋतुप्रभावक अवस्थाओं की सूचना प्राप्त की जाती है।


title: मौसम विज्ञान

text: (2) भौतिक तथा गतिक ऋतुविज्ञान (फ़िजिकल और डाइनैमिकल मीटिअरॉलोजी) जिसमें प्रेक्षित ऋतु संबंधी घटनाओं का गुणात्मक तथा पारिमाणिक (क्वांटिटेटिव) विवेचन किया जाता है।


title: मौसम विज्ञान

text: (3) संक्षिप्त ऋतुविज्ञान (सिनॉष्टिक मीटिअरॉलोजी) जो मुख्यत: ऋतु के पूर्वानुमान के लिए संक्षिप्त आर्तव (ऋतु संबंधी) मानचित्रों द्वारा संक्षिप्त आर्तव प्रेक्षणों के अध्ययन से संबंध रखता है।


title: मौसम विज्ञान

text: (4) जलवायु-तत्व (क्लाइमैटॉलोजी) जिसमें संसार के सब भागों के आर्तव प्रेक्षणों का सांख्यिकीय (स्टैटिस्टिकल) अध्ययन होता है और उसके द्वारा उन प्रसामान्य तथा मध्यमान (औसत) परिस्थितियों का ठीक-ठीक पता लगाया जाता है जिसके द्वारा जलवायु का वर्णन किया जा सकता है।


title: मौसम विज्ञान

text: ऋतु संबंधी प्रेक्षणों में, जिनसे वायुमंडल की दशा का ज्ञान मिलता है, निम्नलिखित बातें देखी जाती हैं :


title: मौसम विज्ञान

text: वायु का ताप तापमापी (थरमामीटर) द्वारा नापा जाता है। इस थरमामीटर को सौर विकिरणों से अप्रभावित रखा जाता है। वायु की आर्द्रता ज्ञात करने के लिए गीले तापमापी (वेट बल्ब थरमामीटर) का उपयोग किया जाता है। इस थरमामीटर के बल्ब पर गीले मलमल के कपड़े की इकहरी तह लिपटी रहती है। आर्द्रता की मात्रा सूखे थरमामीटर तथा गीले थरमामीटर के पाठयांकों से निकाली जाती है।


title: मौसम विज्ञान

text: यह वायुदाबमापी (बैरोमीटर) द्वारा मापा जाता है और इससे पृथ्वी पर वायु का भार (प्रति इकाई क्षेत्रफल) विदित होता है।


title: मौसम विज्ञान

text: पवन की दिशा तथा वेग का प्रेक्षण किया जाता है। दिशा वह ली जाती है जिस ओर से पवन आता है और दिक्सूचक के 16 अथवा 32 बिंदुओं में अंकित की जाती है। वेग पवन-वेगमापी (ऐनिमोमीटर) द्वारा मापा जाता है और मील प्रति घंटा या किलोमीटर प्रति घंटा या मीटर प्रति सेकंड में व्यक्त किया जाता है।


title: मौसम विज्ञान

text: आर्द्रता से वायुमंडल में जलवाष्प की मात्रा का ज्ञान होता है और, जैसा पहले कहा जा चुका है, यह सूखे तथा गीले थरमामीटरों द्वारा नापी जाती है।


title: मौसम विज्ञान

text: इसमें वायुमंडलीय संघनन के सब प्रकार के द्रव एवं ठोस उत्पादन संमिलित हैं। बादलों की मात्रा तथा उनके प्रकार, कुहरा तथा वर्षा, हिम (बर्फ), ओला आदि, का प्रेक्षण किया जाता है। प्रत्येक प्रकार का बादल आकाश के जितने भाग में व्याप्त हो उतने को पूरे आकाश के दशांशों में व्यक्त किया जाता है। जो संघनन कण काफी बड़े होते हैं वे वर्षा के रूप में पृथ्वी पर गिरते हैं।


title: मौसम विज्ञान

text: उस क्षैतिज दूरी को कहते हैं जहाँ तक की बड़ी और स्पष्ट वस्तुएँ दिखाई दे सकती हों।


title: मौसम विज्ञान

text: ऊर्ध्वाधर दृश्यता (वर्टिकल विज़िबिलिटी) से संबंध रखती है और मेघतल की ऊँचाई से मापी जाती है।


title: मौसम विज्ञान

text: प्राचीन काल से ही मनुष्य ऋतु तथा जलवायु की अनेक घटनाओं से प्रभावित होता रहा है। वायुविज्ञान के प्राचीनतम ग्रंथ ऐरिस्टॉटल (384-322 ई.पू.) रचित 'मीटिअरोलॉजिका' तथा उनके शिष्यों की पवन तथा ऋतु संबंधी रचनाएँ हैं। ऐरिस्टॉटल के पश्चात् अगले दो हजार वर्षो में ऋतुविज्ञान की अधिक प्रगति नहीं हुई। 17वीं तथा 18वीं शताब्दी में मुख्यत: यंत्रप्रयोग तथा गैस आदि के नियम स्थापित हुए। इसी काल में तापमापी का आविष्कार सन् 1607 में गैलीलियों गेलीली ने किया और एवेंजीलिस्टा टॉरीसेली ने सन् 1643 में वायु दाबमापी यंत्र का आविष्कार किया। इन आविष्कारों के पश्चात् सन् 1659 में वायल के नियम का आविष्कार हुआ। सन् 1735 में जार्ज हैडले ने व्यापारिक वायु (ट्रैड विंड) की व्याख्या प्रस्तुत की तथा उसमें हैडले ने व्यापारिक वायु (ट्रेड विंड) की व्याख्या प्रस्तुत की तथा उसमें सबसे पहले वायुमंडलीय पवनों पर पृथ्वी के चक्कर के प्रभाव को सम्मिलित किया। जब सन् 1783 में ऐंटोनी लेवोसिए ने वायुंमडल की वास्तविक प्रकृति का ज्ञान प्राप्त कर लिया और सन् 1800 में जॉन डॉल्टन ने वायुमंडल में जलवाष्प के परिवर्तनों पर और वायु के प्रसार तथा वायुमंडलीय संघनन के संबंध पर प्रकाश डाला तभी आधुनिक ऋतुविज्ञान का आधार स्थापित हो गया। 19वीं शताब्दी में विकास अधिकतर संक्षिप्त ऋतुविज्ञान के क्षेत्र में हुआ। अनेक देशों ने ऋतुवैज्ञानिक संस्थाएँ स्थापित की और ऋतु वेधशालाएँ खोलीं। इस काल में ऋतु पूर्वानुमान की दिशा में भी पर्याप्त विकास हुआ। 20 वीं शताब्दी के पूर्वार्ध में 20 किलोमीटर की ऊँचाई तक वायु के वेग तथा दिशा आदि के प्रेक्षणों के बढ़ जाने के कारण जो सूचनाएँ ऋतुविशेषज्ञों को प्राप्त होने लगीं उनसे ऋतुविज्ञान की अधिक उन्नति हुई। ऊपरी वायु के ऐसे प्रेक्षणों से ऋतुविज्ञान की अनेक समस्याओं को समझने में बहुत अधिक सहायता मिली।


title: मौसम विज्ञान

text: प्रथम विश्वयुद्ध काल में वायुमंडलीय स्थितियों के अधिक और शीघ्रतम प्रेक्षणों की आवश्यकता हुई जिसकी पूर्ति के लिए वायुयान द्वारा ऋतुलेखी यंत्र (मीटिअरोग्राफ़) ऊपर ले जाने की व्यवस्था की गई। अन्य महत्वपूर्ण प्रगतियाँ जो प्रथम विश्वयुद्ध काल में हुई वे नॉर्वे देश के ऋतुविशेषज्ञ वी.बरकनीज़ एच. सोलवर्ग तथा जे. बरकनीज़ द्वारा ध्रवीय अग्रसिद्धांत (पोलर फ्रंट थ्योरी) के तथा चक्रवातों की उत्पत्ति के तरंग सिद्धांत के परिणाम हैं।


title: मौसम विज्ञान

text: द्वितीय विश्वयुद्ध काल में मुख्यत: अधिक ऊँचाई पर उड़नेवाले वायुयानों के उपयोग के लिए ऋतु संबंधी सूचनाओं की माँग और बढ़ गई और इस माँग की पूर्ति के निर्मित्त विभिन्न ऊँचाइयों पर वायु के वेग तथा दिशा आदि के ज्ञान के लिए राडार प्रविधि (राडार टेकनीक) का विकास हुआ।


title: मौसम विज्ञान

text: निचले वायुमंडल की सूखी वायु में अनेक गैसों का मिश्रण होता है जिनमें मुख्यत: नाइट्रोजन 78 प्रतिशत, आक्सिजन 21 प्रतिशत, आरगन 0.93 प्रतिशत और कार्बन डाइआक्साइड 0.03 प्रतिशत होती हैं। इन गैसों के अतिरिक्त कुछ अन्य गैसें भी होती हैं, जैसे हाइड्रोजन तथा ओज़ोन। पवनों द्वारा निचले वायुमंडल के लगातार मिश्रण से तथा ऊर्ध्वाधर संवहन (कनवेक्शन) से सूखी हवा का मिश्रण इतना अपरिवर्ती रहता है कि कम से कम 20 किलोमीटर की ऊँचाई तक तो सूखी हवा का अणुभार 28.96 पर स्थिर रहता है; अर्थात् वायु का घनत्व 1.276 (10)3 ग्राम प्रति घन सें. होता है, जब वायु दाब 1,000 मिलीबार हो और ताप 0° सेंटीग्रेड हो।


title: मौसम विज्ञान

text: वायुमंडल में ओज़ोन की उपस्थिति फ़ाउलर तथा स्ट्रट ने वर्णक्रमदर्शी यंत्र (स्पेक्ट्रॉस्कोप) द्वारा प्रमाणित की थी। डॉबसन के प्रेक्षणों से भी यह बात सिद्ध हो गई है तथा यह ज्ञान भी प्राप्त हुआ है कि ओज़ोन भूतल से लगभग 30 से 40 किलोमीटर की ऊँचाई पर एक सीमित स्तर में पाई जाती है। इन ऊँचाई पर ओज़ोन की उपस्थिति मौसमी परिस्थितियों के लिए कुछ महत्वपूर्ण है। डॉबसन की खोज से पता लगा है कि 10 किलोमीटर ऊँचाई पर की वायुदाब में और ओज़ोन की मात्रा में घनिष्ठ संबंध है।


title: मौसम विज्ञान

text: वायुमंडल में केवल जलवाष्प ही ऐसा अवयव है जिसकी भौतिक अवस्था का परिवर्तन सामान्य वायुमंडलीय परिस्थितियों में होता रहता है। अत: वायुमंडल में जलवाष्प की प्रतिशत आयतन मात्रा बहुत घटती बढ़ती रहती है। वायुमंडल में जलवाष्प का घटना बढ़ना ऋतुविज्ञान के लिए अत्यंत महत्वपूर्ण है। जल का वाष्पीकरण तथा संघनन इसलिए महत्वपूर्ण है कि न केवल इनसे एक स्थान से दूसरे स्थान को जल का परिवहन होता है, वरन् इसलिए भी कि जल के वाष्पीकरण के लिए गुप्त उष्मा के अवशोषण की आवश्यकता होती है। यह अंत में पुन: प्रकट होकर वायु को तब उष्ण करने के काम में आती है जब जलवाष्प का फिर से जलबिंदु तथा हिम में संघनन होता है।


title: मौसम विज्ञान

text: यद्यपि नाइट्रोजन गैस अमोनिया, नाइट्रिक अम्ल तथा नाइट्रेटों का मुख्य अवयव है और ये पदार्थ बारूद आदि में बहुत महत्व रखते हैं, तथापि वायुमंडल में यह गैस बिलकुल निष्क्रिय रहती है। यह तो वायुमंडल के अधिक महत्वपूर्ण अवयव आक्सिजन गैस को, जो वायुमंडल का लगभग पाँचवाँ भाग होती है, केवल तनु कर देती है।


title: मौसम विज्ञान

text: किसी भी स्थान की वायुदाब वहाँ के ऊपर की वायु के भार से उत्पन्न होती है, इसलिए दो विभिन्न ऊँचाइयों की वायुदाबों का अंतर इन दोनों ऊँचाइयों के बीच की हवा के एकांक अनुप्रस्थ काट (क्रॉस सेक्शन) के भार के बराबर होता है। यदि यह दाब का अंतर बीच की हवा के भार से यथार्थ रूप में संतुलित न हो तो उस वायुस्तर को ऊपर की ओर या नीचे की ओर त्वरण (ऐक्सेलरेशन) प्राप्त होता है। जिस परिस्थिति में दाब का अंतर और वायु का भार संतुलित हो, अथवा यों कहिए कि गुरुत्वजनित त्वरण के अतिरिक्त कोई अन्य ऊर्ध्वाधर त्वरण विद्यमान न हो, वह द्रवस्थैतिक संतुलन (हाइड्रोस्टैटिक ईक्विलिब्रियम) की परिस्थिति कहलाती है। यह परिस्थिति किसी भी स्तर पर ऊँचाई के साथ दाबपरिवर्तन की दर का परिचय देती है। यदि दो दाबस्तरों के बीच का दाब अंतर (dp) हो और दोनों स्तरों के बीच ऊर्ध्वाधर दूरी (dz) हो, घनत्व (p) हो और गुरुत्वजनित त्वरण (g) हो, तोइस समीकरण को द्रवस्थैतिक समीकरण कहते हैं।


title: मौसम विज्ञान

text: गुरुत्वजनित त्वरण विभिन्न अक्षांश (लैटिटयूड) तथा ऊँचाई के कारण थोड़ा सा ही घटता बढ़ता है, किंतु दाब, ताप तथा नमी के कारण वायु का घनत्व अधिक मात्रा में घटता बढ़ता है। इसलिए वायुमंडल में ऊर्ध्वाधर दाबप्रवणता (वर्टिकल प्रेशर ग्रेडियंट) अत्यंत परिवर्तनशील होती है।


title: मौसम विज्ञान

text: ६८ किमी के नीचे दाब की गनना के लिये दो सूत्र प्रयोग में लाये जाते हैं। पहले सूत्र का प्रयोग तब किया जाता है जब मानक तापमान लेस्प दर (Lapse Rate) शून्य न हो। दूसरे का प्रयोग तब करते हैं जब मानक ताप लेप्स दर (standard temperature lapse rate) शून्य हो।


title: मौसम विज्ञान

text: पहला समीकरण:


title: मौसम विज्ञान

text: दूसरा समीकरण:


title: मौसम विज्ञान

text: जहाँ


title: मौसम विज्ञान

text: Or converted to English units:


title: मौसम विज्ञान

text: ऊँचाई मापने की प्रामणिक विधि यह है कि ऊपर दिए हुए सूत्र द्वारा दाब तथा ताप मापकर ऊँचाई का अंतर प्राप्त किया जाए और यदि यथार्थता की आवश्यकता हो तो आर्द्रता की मात्रा को भी काम में लाया जाए। प्रामाणिक तुंगतामापी (आल्टिमीटर) इसी सूत्र पर आधारित है।


title: मौसम विज्ञान

text: दिन के समय सूर्य से गरमी मिलने और रात में विकिरण द्वारा पृथ्वी के ठंडी होने से वायु के ताप में दैनिक परिवर्तन उत्पन्न होता है। न्यूनतम ताप सूर्योदय से कुछ पहले होता है और अधिकतम ताप तीसरे पहर में होता है। वायु के ताप का यह दैनिक परिवर्तन भूतल के ऊपर से मुक्त वायुमंडल में शीघ्रता से घटता है। पृथ्वी के अधिकतर भागों में 5,000 फुट से अधिक की ऊँचाइयों पर तथा रेगिस्तानी प्रदेशों में 10,000 फुट की ऊँचाई पर ताप का दैनिक परास (रेंज) 2° या 3° सेंटीग्रेड से अधिक नहीं पाया गया है।


title: मौसम विज्ञान

text: भूतल तथा वायुमंडल को गरमी लगभग पूर्णतया सूर्यविकिरण से ही मिलती है। अन्य आकाशीय पिंडों से गरमी बहुत ही कम मात्रा में मिलती है। सौर ऊर्जा की मापें स्मिथसोनियन संस्था की तारा-भौतिकी-वेधशाला में तथा अन्य कई पर्वतशिखरों पर स्थित वेधशालाओं में नियमित रूप से की जाती है और इन मापों की यथार्थता एक प्रतिशत से उत्कृष्ट होती है। पृथ्वी और सूर्य की मध्यमानसौर दूरी पर यह सौर आतपन ऊर्जा वायुमंडल में प्रविष्ट होकर अंशत: अवशेषित होने के पहले लगभग 1.94 ग्राम कलरी प्रति मिनट वर्ग सेंटीमीटर होती है; यहाँ प्रतिबंध यह है कि सूर्य की किरणें उस वर्ग सेंटीमीटर पर अभिलंबत: पड़ें। इस मात्रा को सौर नियतांक (सोलर कॉन्स्टैंट) कहते हैं। सौर नियतांक के मान में पाई गई अनियमित घट बढ़ एक प्रतिशत से भी कम रहती हैं; ये प्रेक्षणत्रुटियों के कारण हो सकती हैं। इन अनियमित उच्चावचनों के अतिरिक्त एक वास्तविक और बड़ा उच्चावचन भी पाया गया है जो ग्यारह वर्षीय सूर्य-कलंक-चक्र में लगभग प्रतिशत तक का दीर्घकालिक उच्चावचन और भी हो सकता है। परंतु ये सब उच्चावचन इतने लघु हैं कि वायुमंडलीय उष्म संतुलन के संबंध में यह मान लिया जा सकता है कि पृथ्वी पर सौर ऊर्जा 1.94 ग्राम कलरी प्रति वर्ग सेंटीमीटर प्रति मिनट पड़ती है। अनुमान किया गया है कि सौर ऊर्जा का 43 प्रतिशत भाग परावर्तित तथा प्रकीर्णित तथा प्रकीर्णन करने की सम्मिलित शक्ति को ऐलबेडो कहते हैं। यह 43 प्रतिशत है। शेष 57 प्रतिशत ऊर्जा, जो प्रभावकारी आतपन है, भूतल तथा वायुमंडल को औसतन 57 उष्मा इकाइयाँ प्रदान करता है। इन 57 उष्मा इकाइयों में से केवल एक लघु भाग का (अधिक से अधिक 14 इकाइयों का) वायुमंडल, मुख्यत: निचले स्तरों में जलवाष्प द्वारा और कुछ कम परिमाण में ऊपरी समताप मंडल (स्ट्रैटोस्फ़ियर) में ओज़ोन द्वारा, अवशोषण कर लेता है।


title: मौसम विज्ञान

text: वायुमंडल में वाष्पन तथा संघनन का कारण है वायु की जलवाष्प ग्रहण करने की शक्ति में कमी बेशी, अर्थात् आर्द्र वायु का गरम या शीतल होना। साधारणत: वायुमंडल में जलवाष्प-मात्रा संतृप्त मात्रा से कम होती है, विशेषकर भूतल के समीप जहाँ वायुमंडल का प्रभावकारी आतपन अधिकतम होता है।


title: मौसम विज्ञान

text: वायु में नमी का अधिक भाग, जो वायुमंडल में जलवाष्पचक्र को चलाता रहता है, वाष्पन से प्राप्त होता है। जैसे-जैसे जल वाष्पित होता है, तैसे तैसे वह वायुमंडल में विसरित होता रहता है। वायुमंडल में वाष्पन द्वारा होनेवाली मौसमी क्रियाएँ अपेक्षाकृत महत्वपूर्ण नहीं होतीं। दृश्य भाप की उत्तपति भी वाष्पन द्वारा होनेवाली मौसमी क्रिया है। गरम जल की सतह से शीघ्रतापूर्वक वाष्पन होने के कारण बहुत ठंडी अथवा अपेक्षाकृत ठंडी आर्द्र वायु एकदम अति संतृप्त हो जाती है। इसका परिणाम यह होता है कि दृश्य भाप के रूप में नमी का तुरंत संघनन हो जाता है जिसके कारण स्थिर हवा में घना कोहरा बन जाता है।


title: मौसम विज्ञान

text: संघनन किसी खुली सतह पर उस समय होता है जब उस सतह का ताप आसपास की वायु के ओसांक (डयू पॉइंट) के ताप से कम होता है। इस प्रकार के संघनन के उदाहरण गरम मौसम में पाए जाते हैं। जैसे, यद्यपि वायु की आपेक्षिक आर्द्रता सौ प्रतिशत से पर्याप्त कम रहने पर भी बर्फ के पानी से भरे गिलास के बाहर वायु का वाष्प संघनित हो जाता है उसी प्रकार स्वच्छ प्रशांत रात्रि में ओस का संघनन उन भूतलस्थित वस्तुओं पर हो जाता है जो अपनी ऊष्मा के विकिरण के कारण आसपास की वायु के ओसांक से निम्न ताप तक ठंडी हो जाती हैं, पाला उन सतहों पर जमता है जो हिंमाक से भी अधिक ठंडी हो जाती हैं, चाहे मुक्त वायु का ताप हिमांक से काफी ऊँचा की क्यों न हो।


title: मौसम विज्ञान

text: जब वायुमंडल के भीतर छोटे छोट जलबिंदुओं के रूप में संघनन होता है तो प्रश्न यह उठता है कि यह प्रक्रम किस प्रकार प्रारंभ होता है। प्रयोग से सिद्ध हुआ है कि पूर्णत: अशुद्धिहीन वायु में संघनन जलबिंदु के रूप में नहीं होता, चाहे उसमें वाष्पदाब संतृप्ति दाब से दस गुनी ही क्यों न हो। प्रतीत होता है कि जलवाष्प का संघनन प्रारंभ करने के लिए किसी प्रकार के कणों की आवश्यकता होती है जो शुद्ध वायु में उपस्थित नहीं होते। इस प्रकार के कण को संघनन नाभिक कहते हैं। परीक्षण से ज्ञात हुआ है कि वायु में जलाकर्षी पदार्थों के नन्हें कण, जैसे समुद्री नमक के कण, संघनन नाभिकों का कार्य करते हैं। जिन स्थानों में कारखानों का धुआँ वायुमंडल को दूषित कर देता है, वहाँ धुएँ के गंधक, फासफोरस आदि पदार्थो के आक्साइड के नन्हें कण संघनन नाभिक बन जाते हैं।


title: मौसम विज्ञान

text: साधारणत: निचले क्षोभमंडल (ट्रॉपोस्फ़ियर) के कुहरे और बादलों में प्रति घन सेंटीमीटर सौ से दस हजार तक नन्हें जलबिंदु होते हैं। बादलों में वषबिंदु अथवा दूसरे वर्षणकण किस प्रकार निर्मित होते हैं, यह विषय अभी संशययुक्त है। कदाचित् ये बहुत से छोटे-छोटे मेघकणों के संयोजन द्वारा बनते हैं। संयोजन वायु की धाराओं के मिलने और वायु के मथ उठने से होता होगा। बड़े बड़े बिंदुओंवाली तीव्र वर्षा के बारे में स्वीकृत सिद्धांत यह है कि ये बिंदु तब बनते हैं जब हिममणिभ बादलों के ऊपरी भागों में पहुँच जाते हैं जहाँ अति शीत (सूपरकूल्ड) जलकरण विद्यमान रहते हैं। इस सिद्धांत का प्रतिपादन टी वर्गरान ने किया था।


title: मौसम विज्ञान

text: मूलत: वायुमंडल का सामान्य संचार भूमध्यीय तथा ध्रवीय देशों के बीच क्षैतिज तापप्रवणता (ग्रेडियंट) के कारण उत्पन्न होता है। एक प्रकार के वायुमंडल का सामान्य संचार वायुमंडल की हलचल का तथा उसकी क्रियाओं का एक व्यापक विहंगम चित्र है। यदि दीर्घकाल के दैनिक मौसमी नक्शों का परीक्षण किया जाए तो यह ज्ञात होता है कि उनमें प्रवाह के रूप दो प्रकार के होते हैं :


title: मौसम विज्ञान

text: (1) अल्पजीवी शीघ्रगामी प्रतिचक्रवात (ऐंटिसाइक्लोन) तथा अवदाब (डिप्रेशन)। इस प्रकार के भँवर प्रारंभ होने के बाद एक दिन से लेकर एक मास तक के काल में समाप्त होते हैं और फिर नक्शों से बिल्कुल अदृश्य हो जाते हैं। ये गौण संचार नाम से प्रसिद्ध हैं।


title: मौसम विज्ञान

text: (2) दीर्घजीवी तथा धीरे-धीरे चलनेवाले भँवर। ये भी प्रतिचक्रवर्ती अथवा चक्रवाती प्रकार के होते हैं, परंतु दीर्घ काल तक लगभग निश्चल रहते हैं। ये प्राथमिक संचार कहलाते हैं। चित्र 1 और 2 में जनवरी और जुलाई के महीनों में पृथ्वी पर औसत समुद्रस्तरीय दाबरेखाएँ दी गई हैं। यह स्पष्ट है कि दोनों चित्रों में दक्षिणी गोलार्ध की कुछ बातें एक जैसी हैं।


title: मौसम विज्ञान

text: (क) दोनों महीनों में पृथ्वी के समस्त भूमध्यरेखीय प्रदेश में एक अपेक्षाकृत अल्प, किंतु अत्यंत एकसमान, दाब का अखंड कटिबंध है। जनवरी मास में यह कटिबंध भूमध्यरेखा के कुछ उत्तर की ओर है, परंतु जुलाई मास में या तो ठीक उस रेखा पर है या थोड़ा दक्षिण की ओर। यह अल्प-दाब-कटिबंध प्रशांत तथा उष्ण मौसम का कटिबंध है जो समुद्र पर डोल्ड्रम के नाम से प्रसिद्ध है। इस पूरे कटिबंध को हम भूमध्यरेखीय अल्प-दाब-कटिबंध कह सकते हैं।


title: मौसम विज्ञान

text: (ख) उपोष्ण (सब-ट्रॉपिकल) देशों में (लगभग 30° दक्षिण अक्षांश के निकट) एच चौड़ा अखंड अधिक दाब का कटिबंध जनवरी और जुलाई दोनों ही मासों में होता है, परंतु जनवरी मास में आस्ट्रेलिया तथा दक्षिण अफ्रीका के ऊपर यह छोटे छोटे अल्पदाब क्षेत्रों द्वारा थोड़ा विच्छिन्न हो जाता है। यह चौड़ा कटिबंध उपोष्णवलयिक अधिदाब कटिबंध कहलाता है जो दोनों गोलार्धो में सामान्य संचार का एक स्थायी स्वरूप है।


title: मौसम विज्ञान

text: (ग) उपोष्णवलयिक अधिदाब कटिबंध के दक्षिण में वायुदाब दक्षिण की ओर बराबर गिरती जाती है और अंटार्कटिका महाद्वीप के ऊपर न्यूनतम हो जाती है।


title: मौसम विज्ञान

text: उत्तरी गोलार्ध में निम्नलिखित तीन प्राथमिक दाबक्षेत्रों का परिचय मिलता है:


title: मौसम विज्ञान

text: (1) भूमध्यरेखीय अल्पदाब कटिंबध, जो दोनों गोलार्धों में समान रूप से विद्यमान रहता है।


title: मौसम विज्ञान

text: (2) उपोष्णवलयिक अधि-दाब-कटिबंध इस गोलार्ध में पूर्णतया भिन्न प्रकार का है। जनवरी मास में यह समुद्रों पर लगभग 25°-35° उत्तर में रहता है। परंतु महाद्वीपों के ऊपर ऊँचे अक्षांशों में इसका संबंध बहुत अधिक दाब की प्रणालियों से रहता है। ये दाबप्रणालियाँ लक्षण में एकदम भिन्न होती हैं और इसलिए उपोष्णवलयिक अधि-दाब-कटिबंध को समुद्रों तक ही सीमित समझना उचित है।


title: मौसम विज्ञान

text: (3) जनवरी मास के नक्शे पर उपोत्तरध्रुवीय (सब-आर्कटिक) अल्पदाब-कटिबंध स्पष्टतया दिखाई देता है। इस कटिबंध में दो बड़े अल्पदाब क्षेत्र आइसलैंड तथा अलूशियन द्वीपों पर हैं, जो क्रमानुसार उत्तरतम अटलांटिक महासागर पर तथा उत्तरतम पैसिफिक महासागर पर विस्तृत हैं। इन दोनों क्षेत्रों के बीच में ध्रुव पर अपेक्षतया अधिक दाब का एक क्षेत्र है। ग्रीष्म ऋतु में ये अल्पदाब बहुत क्षीण होते हैं। अलूशियन क्षेत्र तो गायब हो जाता है। ध्रुवों पर वायुदाब अपेक्षाकृत अधिक रहती है। उपोष्णवलयिक अधिदाब कटिबंध तथा उपध्रुवीय अल्पदाब कटिबंध की अखंडता में विच्छिन्नता नवीन तथा अज्ञात तत्वों के कारण होती है जिनका दक्षिणी गोलार्ध में अभाव है।


title: मौसम विज्ञान

text: गौण संचार चाहे प्रतिचक्रवाती हों या चक्रवाती, उनका लक्षण यह है कि एक या अधिक समदाब रेखाएँ अधिदाब केंद्रों या अल्पदाब केंद्रों को चारों ओर से घेरकर बंद कर देती हैं। इस प्रकार अधिदाब क्षेत्र तथा अल्पदाब क्षेत्र क्रमानुसार वायुमंडल के भार की अधिकता अथवा न्यूनता के स्थानीय क्षेत्र होते हैं। गौण संचार दो प्रकार के होते हैं : (1) प्रत्यक्षत: उष्मीय (थर्मली डाइरेक्ट) और (2) गतिक (डाइनैमिक) अथवा प्रणोदित (फ़ोर्स्ड)। प्रत्यक्षत: उष्मीय अधिदाब तथा अल्पदाब निचले वायुमंडल के किसी स्थानविशेष के ठंडा या गरम होने से निर्मित होते हैं। गतिक अधिदाब तथा अल्पदाब दोनों ही सामान्य संचार की वायुधाराओं की पारस्परिक यांत्रिक (मिकैनिकल) क्रियाओं के कारण निर्मित होते हैं। प्रत्यक्षत: उष्मीय गौण संचारों में पावस (मानसून) तथा उष्णवलयिक प्रभंजन (हरीकेन) संम्मिलित हैं।


title: मौसम विज्ञान

text: मानसून शब्द ऋतुसूचक अरबी शब्द से निकला है और आरंभ में अरब समुद्र के उन पवनों के लिए इसका व्यवहार किया जाता था जो लगभग छह महीने उत्तर-पूर्व से और छह महीने दक्षिण-पश्चिम से चलती हैं। अब यह शब्द कुछ अन्य पवनों के लिए भी लागू हो गया है जो वर्ष की विभिन्न दिशाओं में प्रतिकूल दिशाओं से दीर्घकालिक तथा नियमित रूप से चलती हैं। इन पवनों के चलने का प्राथमिक कारण थल तथा समुद्री क्षेत्रों के तापों का ऋतुजनित अंतर है। ये पवन थलसमीर तथा जलसमीर के सदृश ही होते हैं परंतु इनकी अवधि एक दिन के बजाए एक वर्ष की होती है और ये सीमित क्षेत्रों के बजाए बहुत विस्तृत क्षेत्रों पर चलते हैं। मानसून को हिंदी में पावस कहते हैं।


title: मौसम विज्ञान

text: भूमध्यरेखा के समीप ताप के ऋतुजनित परिवर्तन सामान्यत: पावस के विकास के लिए बहुत छोटे होते हैं। ऊँचे अक्षांशों में, जहाँ पछुवा पवन चलता है और ध्रुवीय प्रदेशों में, थल और समुद्र के ताप की विभिन्नता से बने वातघट (कविंड कॉम्पोनेंट) पृथ्वीव्यापी पवनसंचारों को केवल थोड़ा सा ही बदलने में समर्थ होते हैं। ऐसी परिस्थिति में पावस के विकास के लिए सबसे अधिक अनुकूल प्रदेश उष्णावलय के समीप मध्य अक्षांशों में होते हैं। स्थल की ओर चलनेवाले पवनों में विद्यमान आर्द्रता की मात्रा का तथा स्थल की रूपरेखा का पावसवर्षा पर अत्यंत प्रभाव पड़ता है। विभिन्न घटनाओं की उपर्युक्त संगति के कारण पावस का अधिकतम विकास पूर्व तथा दक्षिण एशिया पर होता है और इन प्रदेशों के बहुत से भागों में दक्षिण-पश्चिम से चलनेवाले ग्रीष्म ऋतु के वृष्टिमान पावसपवन जलवायु के महत्वपूर्ण अंग हैं। पावसपरिस्थिति उत्तर आस्ट्रेलिया में, पश्चिमी, दक्षिणी तथा पूर्वी अफ्रीका के भागों में और उत्तरी अफ्रीका तथा चिली के भागों में भी उत्पन्न होती है, परंतु बहुत कम मात्रा में।


title: मौसम विज्ञान

text: भारत में पावस अचानक तथा नाटकीय रूप से आता है। इसकी उत्पत्ति दक्षिण भारतीय व्यापारिक पवनों से होती है। ये जून मास के आरंभ में भूमध्यरेखा के आरपार चलना आरंभ कर देते हैं और मुख्यत: रेखांश 80° पूर्व के तथा लगभग रेखांश 5° उत्तर पर भारत देश की ओर मुड़ जाते हैं। जून मास के मध्य में भारत के पश्चिमी किनारे पर पहुँचकर पावस दक्षिण प्रदेश को पार कर लेता है और फिर भारतवर्ष, बर्मा तथा बंगाल की खाड़ी के सब भागों में पहुँच जाता है। दक्षिण प्रदेश के दक्षिणी भागों के अतिरिक्त, जहाँ पश्चिमी घाटों की पहाड़ियों की आड़ के कारण ये पवन पहुँच नहीं पाते, मानसून काल में भारत के सब भागों में भारी वर्षा होती है। यह वर्षा लगभग पूर्णतया संवहनीय (कनवेक्टिव) होती है। इसकी प्रगति के लिए मुख्यत: भूतल की तपन तथा उसकी ऊँचाई से वाष्प का जल में रूपांतरित होना नियंत्रित होता है। भूमितल की उठान का प्रभाव पश्चिमी घाटों में, खासी की पहाड़ियों में, अराकान की चोटियों में तथा हिमालय पर्वत पर भली भाँति दिखाई पड़ता है। इन भागों में अत्यधिक वर्षा होती है। कभी कभी गंगाघाटी की द्रोणी में बहुत देर तक विस्तृत वर्षा होती रहती है। यह लगातार वर्षा प्राय: उन उथले अवदाबों के कारण होती है जो मुख्य पावसी अल्पदाब की ओर पश्चिम दिशा में मंद गति से चलती हैं। भारतीय पावस की शक्ति बहुत घटती बढ़ती रहती है। जब पावस तीव्र होता है तो भारत के अधिकतम भागों में वर्षा औसत से बहुत अधिक हो जाती है और जब पावस हल्का होता है तो वर्षा न्यून होती है। पावस का उत्तर की ओर बढ़ना हिमालय पहाड़ के कारण सीमित हो जाता है, परंतु पावस का प्रवाह बर्मा, थाइलैंड, इंडोचीन तथा दक्षिण चीन में बहुत प्रविच्छिन्न रहता है। इस प्रायद्वीप के अक्ष के निकट स्थित ऊँची पहाड़ियाँ (जो भारत-यूनन-वायुमार्ग पर "कूबड़" के नाम से कुख्यात है) घने संवहन बादलों से ढकी रहती हैं और यहाँ बहुधा वर्षा होती रहती है।


title: मौसम विज्ञान

text: पावस के आरंभकाल में वर्षा की मात्रा और बारंबारता में भारी उत्तार चढ़ाव होते रहते हैं जो भारतीय कृषक जीवन के लिए अत्यंत महत्वपूर्ण हैं। इसलिए इस देश में सांख्यिकीय दीर्घपरास ऋतु पूर्वानुमान (स्टैटिस्टिकल लॉङरेंज फ़ोरकास्टिंग) के विकास की ओर अधिक ध्यान दिया गया है और सांख्यिकीय रीतियों का भारतीय पावस के अल्पकालिक परिवर्तनों के संबंध में उपयोग किया जा रहा है। भारत में इस प्रकार से किए हुए ऋतु विषयक पूर्वानुमान हाल के वर्षो में पर्याप्त रूप से ठीक सिद्ध हुए हैं।


title: नाइजर-कांगो भाषा परिवार

text: नाइजर-कांगो भाषा समूह अफ़्रीका के उप-सहारा क्षेत्र में बोले जाने वाली भाषाओं का एक भाषा-परिवार है। यह विश्व के प्रमुख भाषा-परिवारों में से एक गिना जाता है और अफ़्रीका में मातृभाषियों की संख्या, भाषाओं की संख्या और विस्तार क्षेत्रफल के हिसाब से सबसे बड़ा है। मातृभाषियों के आधार पर इसकी सबसे विस्तृत भाषाएँ योरुबा, इग्बो, फ़ूला, शोना और ज़ूलू हैं। कुल बोलने वालों के अनुसार स्वाहिली बोलने वालों की संख्या सबसे अधिक है क्योंकि बहुत सी अन्य बोलियों के मातृभाषी इसे अपनी दूसरी भाषा के तौर पर प्रयोग करते हैं।